text:
Fótbóltur
Greinar viðvíkjandi fótbóltsdystir í felagnum.
Neytamykju-vinnaraseðilin20. oktober 2018 | TB
Í dag seinnapartin hevur tarvurin gjørt sína skyldu. Seðil nr 760 vann. Vinnarin kann venda sær til Judi Holm á tlf 291685.
AB fór við øllum í hurlivasanum17. september 2018 | Jens Rói Sørensen
Heystarkuldin nærkast fyri hvønn dag, og sama kann sigast um dystin við Stórá í dag, ein heldur linur og líkagyldigur spenningskaldur dystur. Suðringar lógu áðrenn dystin á talvuni í ongamanna landi á 7. plássi við 21 stigum meðan gestirnir av … Les meira
Væleydnaður fótbóltsskúli17. august 2018 | TB
So gjørdist fótbóltsskúlin liðugur fyri í ár. Byrjað var sunnudagin, og ikki færri enn 160 børn hava luttikið í ár! Hettar er sostatt størsti fótbóltsskúlin, ið okur enn hava skipað fyri.
Hvørt ár royna okur at fáa onkran spennandi útlendskan … Les meira
Heilsufótbóltur aftur á skránni17. august 2018 | TB
Heilsufótbóltur verður við Stórá aftur í heyst og vetur. Hetta er eitt sera gott høvið hjá øllum at stuttleika sær, samstundis sum ein íðkar fótbólt.
Gransking vísur, at fótbóltsspæl hevur gagnligari heilsu-árin og rakar breiðari enn renning, svimjing og venjing … Les meira
Kappingar á jóansøku25. juni 2018 | TB
Sjálvt um jóansøkan í ár var hildin í Vági, høvdu okur eisini nógvar kappingar heima við Stórá.
Leygardagin vóru tað U7 børnini, U11 dreingir, U13 gentur og annað U13 dreingjaliðið hjá okkum, ið vóru í gongd.
Hjá U7 vóru B36 … Les meira
Javnur dystur, men onki stig19. juni 2018 | Jens Rói Sørensen
Klaksvíkingar fingu tað teir komu eftir. Uttan at vísa stórvegis spæl ella álopsvilja, so endaði dysturin við einum súrum 0-1 tapi til stórsatsandi KÍ. Eftir nakrar dystir har TB/FC Suðuroy/Royn hava sæð moyrir út og úrslitini minni góð, so má … Les meira
Suðuroyingarnir eru útslignir13. juni 2018 | Mortan Enni
Tað er stuttligt at verða B36’ari og at sigla norður um fjørð í dag. Tað var als ongin ivi, um hvør tað betra liðið var. B36 stýrdi dystinum frá fyrsta bríksli. Teir spæla við høgum pressspæli, og verjan hjá okkum … Les meira
Fótbóltsskúlin við Stórá8. juni 2018 | TB
Fyri 16. ferð skipar Tvøroyrar Bóltfelag fyri fótbóltsskúla. Fyrsti fótbóltsskúlin varð hildin á gamla leikvøllinum á Sevmýri í 2002.
Undirtøkan hevur verið góð øll árini, og roynt hevur verið at ment skúlan árliga við millum annað útlendskum íblástri. Har hava … Les meira
Greitt tap ímóti meistarunum5. juni 2018 | Jens Rói Sørensen
Tað var við spenningi, at TB/FC Suðuroy/Royn bjóðaði verandi føroyameistarunum úr Víkingi til dans við Stórá í sólskininum sunnudagin 3. juni. Heimaliðið hevði fleiri góð úrslit seinastu dystirnar at vísa á, har millum annað ein sigur á Víkingi sendi teir … Les meira
B36 í hálvfinaluni14. mai 2018 | TB
Lutakast hevur verið í 3-2 í kvøld um steypakappingina og endin varð, at tað verður B36, ið TB/FC Suðuroy/Royn skal hitta. Fyrsti dysturin verður í Gundadali 30. mai meðan seinni dysturin við Stórá skal spælast 13. juni.
Í hinari hálvfinaluni … Les meira
Trivaligur útisigur13. mai 2018 | TB
Á føðingardegnum hjá Tvøroyrar Bóltfelagi megnaði felagsliðið TB/FC Suðuroy/Royn at vinna heili 3-0 á 07 Vestur.
Gott og væl hálvan veg inni í fyrsta hálvleiki bleiv brotsspark til TB/FC Suðuroy/Royn eftir eina fríssparksroynd har dómarin metti at ein 07 Vestur … Les meira
Ræður um at ríða á aldukambinum12. mai 2018 | Jan Smedemark
Sunnudagin verður dystur í Sørvági fyri aðru ferð í ár. Fyrra dystin vunnu vit og var tað eisini tann dysturin, sum í langa tíð var hin einasti har TB/FC Suðuroy/Royn megnaði at skjóta mál, tá Stefan skjeyt tvey mál uppá … Les meira
Einastandandi avrik i Gøtu11. mai 2018 | Jan Smedemark
Í gjár var dystur í Gøtu har TB/FC Suðuroy/Royn møtti Víking í fjórðingsfinaluni í Løgmanssteypinum. Fá høvdu væntað, at tað fór at enda við einum 2-0 sigri til grønu suðuroyingarnar, summi høvdu kanska vóna hetta.
TB/FC Suðuroy/Royn hevði gott tak … Les meira
Fyrsti heimasigur í Betrideildini8. mai 2018 | Jens Rói Sørensen
So megnaði okur tað endiliga, at vinna fyrsta heimasigurin í Betrideildni í ár og sanniliga ein søtur sigur.
Uttan at gjøgnumganga allan dystin minutiøst, so vil je siga beinaveg, at hetta er besta avrik je havi sæð frá okra síðu … Les meira
Størri munur á toppi og botni í ár7. mai 2018 | Jan Smedemark
Sum eitt framhald við einum yvirliti yvir Betrideildina eftir hesi fyrstu níggju umførini í ár, so kann eisini staðfestast at tað er størri munur á toppi og botni í ár.
HB liggur sum kunnugt á odda, teir hava 22 stig. … Les meira
Status eftir níggju umfør6. mai 2018 | Jan Smedemark
Eftir hesi fyrstu níggju umførini er tíðin komin at gera eitt lítið status yvir hópin og hesar níggju dystirnar. TB/FC Suðuroy/Royn hevur eftir hesar níggju dystirnar fingið sjey stig, sum hevur við sær, at liðið er nummar átta í Betrdeildini.
Fýra … Les meira
EB/Streymur við Stórá sunnudagin3. mai 2018 | TB
Sunnudagin kemur EB/Streymur á vitjan við Stórá og eftir dystirnar ímóti KÍ og Víkingi tykist tað sum um, at nú er vónin afturvend í TB/FC Suðuroy/Royn leguni. Harvið leggur tað eisini dagskránna fyri dystin sunnudagin, tí har er onki at … Les meira
Endiliga vunnu okur25. apríl 2018 | Mortan Enni
Oddaliðið og steypavinnarin frá 2016 var á vitjan í Trongisvági fyri aðru ferð í 2018. KÍ hevur altíð havt tað trupult við Stórá. Sum oftast eru marginalarnir falnir í teirra lut, og teir hava altíð verið noyddir til at stríðast … Les meira
Óeydnan spilti dagin23. apríl 2018 | Jens Rói Sørensen
Tað var rættiligt várligt veður í Trongisvági, tá heimaliðið TB/FC Suðuroy/Royn tók ímóti reyðsvarta felagnum úr Tórshavn, HB. Havnarmenn vóru komir suður við fitt av viðhaldsfólkið, sum uttan iva væntaðu ein sigur, nú HB hevur fingið góða byrjan uppá kappingarárið. … Les meira
Kappingar hjá old boys og girls16. apríl 2018 | TB
Kappingarskráin fyri old boys og old girls er nú tøk. Niðanfyri sæst eitt yvirlit yvir tær kappingarnar, ið verða. Talan er um innleiðandi umfør hjá 35+ meðan 45+ kappingin er fulla kappingaryvirliti.
Old Girls 35+
Bólkur A: B36 a, HB, … Les meira


c: text/html

text:
Í morgun høvdu vit fleiri prát, sum vórðu endursend frá stuðulsendingini 28.mars.
Vit hoyrdu Bárður á Lakjuni við sangi og práti. Eisini var Terji Vestergaard, sum sang og prátaði. Rebekka Larsen fortaldi at hon var blivin frelst gjøgnum Lindina.
Síðani ringdu vit til Dánjal á Dul Jacobsen, rokniskaparleiðara í Lindini og spurdu hvussu stuðulsendingin eydnaðist.
Vit hoyrdu Victor Nielsen greiða frá hjúnarkvøldi, sum verður í badmintonhøllini
í Klaksvík 4. apríl
At enda var Hjúnarbreddin á skránni við Dánjal og Hjørdis.
Á Bylgjulongd 31. mars 2009
Í morgun høvdu vit fleiri prát, sum vórðu endursend frá stuðulsendingini 28.mars.

robotstxt: allowed

filter: keep


text:
Eins og í flestu londum minkaði føroyski búskapurin í 2009. Ein bráðfeingisuppgerð vísir, at bruttotjóðarúrtøkan í marknaðarprísum í fjør var 11.784 milliónir krónur samanborið við 12.301 milliónir í 2008. Hetta er ein minking upp á 4,2%.
Bruttotjóðarúrtøkan í marknaðarprísum er gjørd upp sum virðisøkingin í øllum vinnugreinum samanlagt pluss meirvirðisgjald og aðrar vøruskattir netto. Virðisøkingin minkaði 3,0% og vøruskattirnir 11,1%.
Uppgerðirnar eru í ársins prísum. Tað vil siga, at broytingin í virðisøkingini ár um ár kann standast av bæði mongdar- og prísbroytingum. Veruligi búskaparvøksturin – positivur ella negativur - tað er broytingin í virðisøkingin reinsað fyri prísbroyting er ikki uppgjørdur. Gongdin í fiskiveiðini er gott dømi um munin millum veruliga búskaparbroyting og broyting í ársins prísum. Tað kunnu vera stór sveiggj í fiska- og oljuprísum, sum ávirka gongdina í framleiðsluvirðinum og framleiðslukostnaðinum og harvið virðisøkingini í fiskiveiðini. Tá er einans talan um broyting í ársins prísum og ikki um veruligan – realan – búskaparvøkstur.
Tað er annað árið á rað, at bruttotjóðarúrtøkan í ársins prísum minkar. Sum tað sæst á myndini niðanfyri var bruttotjóðarúrtøkan í ársins prísum í 2009 á nøkulunda sama støði sum í 2006.
Virðisøking skift á vinnugreinabólkar
Talvan niðanfyri vísir virðisøkingina í ársins prísum skift á vinnugreinabólkar 2007-2009. Heildarmyndin er, at í fjør hevur verið stór afturgongd í flestu privatum vinnum, meðan vøkstur hevur verið í almenna virkseminum.
Mesta afturgongdin hevur verið í fiskiveiði og bygging. Í báðum vinnunum hevur minkingin verið um 200 milliónir ella sløk 22%.Um vit samanbera broytingina 2008-2009 við broytingina 2007-2008, so var tá uppaftur størri minking í fiskiveiðini, men henda minking varð mótvirkað av vøkstri í øðrum privatum vinnum, serliga byggivinnuni, tænastuvinnum og so alingini eisini.
Fyri fiskiveiðina í 2009 er tað galdandi, at afturgongdin í stóran mun stavar frá lægri fiskaprísum, og tí er ikki talan um eins stóra reala afturgongd, sum broytingin í ársins prísum boðar frá.Fyri tilfeingisvinnur samanlagt er minkingin í fiskiveiðini mótvirkað av munandi vøkstri í alingini upp á 93 milliónir ella 36,4%. Hesin vøkstur í alingini er í stóran mun veruligur og ikki bara prísvøkstur.
Afturgongdin í byggivinnuni er eisini í stóran mun verulig, um enn príslækkingar eisini hava verið.Vøksturin almennari fyrisiting og tænastu var í ársins prísum 118 milliónir ella 4,6% í 2009. Hetta er nakað væl minni vøkstur enn árið fyri. Tað er serliga í fyrisitingin, at vøksturin er minkaður.Í øðrum tænastuvinnum er virðisøkingin í ársins prísum minkað 119 milliónir ella 2,6%. Afturgongdin stavar serliga frá handils- og samskiftisvinnum, meðan banka- og tryggingarvirksemi er vaksið.
Fleiri tøl eru at finna í hagtalsgrunninum


text:
Sello
Selloin er strokljóðføri og hoyrir til strúkarafamiljuna, har violin, bratsj og kontrabass eisini eru at finna.
Hon er gjørd úr træi og verður ofta samanborin við eina violin, tó er hon størri og hevur lægri ljóð.
Selloin er stemmað í kvintum og streingirnir eita A, D, G og C.
Ein, ið spælir sello, verður nevndur sellistur og kann spæla í orkestri, kvartettum, sum soloistur o.a.
Upprunaliga kemur selloin frá ljóðførum, ið vóru nýtt í 16. øld, sum t.d. viola da gamba og viola da braccio.
Til ber at byrja at spæla sello tá man er 6-7 ár. Undirvísingar er 30 min um vikuna, harafturat kemur orkesturspæl/samanspæl uml. 60 min um vikuna.


text:
"Her er einki at gera í Føroyum" - skeivt! Jú, tað er nógv at gera í Føroyum, og fleiri tiltøk eru á skránni, sum tú tó kanska ikki veitst um. Er tað langt síðani, tú vart til sjónleik, so eru fleiri spennandi sjónleikir á skrá - millum annað Shhh í Norðurlandahúsinum, har lesandi kunnu keypa atgongumerki fyri hálvan prís.
Her er ein listi við tiltøkum til tín, sum saknar eitt yvirlit yvir nøkrum av teimum tiltøkunum, sum vera tær komandi vikurnar.
Fremmand og Sakaris í Maggies/Perluni
Fremmand og Sakaris bjóða til elektroniska veitslu í Perluni. Fremmand er nýggjur bólkur við føroysku sangarinnuni Janu Hjalgrímsdóttir á odda. Íblásturin frá new wave stílinum er tíðiligur, og setur tað serligan dám á huglagið, at Jana skiftir ímillum at syngja á føroyskum og enskum.
Sakaris er eitt vælkent, føroyskt navn, og tað er torført at standa í frið, tá elektronisku tónarnir sveima gjøgnum luftina. Hetta kvøldið spælir eisini Sakaris nøkur nýggj løg.
Hóskvøldið 20.september í Maggies og leygarkvøldið 22. september í Perluni.
Klokkan: 20.00
Prísur: 100 krónur. Les meira og keyp atgongumerki her.
KC Hjallur og vín á Katrinu Christiansen
Hjallurin hjá Katrinu á Húsabrúgv er á tremur við kjøti og pylsum, bæði úr Føroyum og Spania. Vínkjallarin er av hópum við útvaldum hágóðsku víni.
Hvønn fríggjadag og leygardag til og við leygardagin 29. september.
Klokkan: frá kl. 16 til kl. 18.
Upp við horninum
UVH bjóðar nú á eina spennandi konsert við Dansk/Italienska bólkinum Hexis, ið spæla eina blanding av Hardcore, og doomy Black Metal. Við á konsertini spæla eisini Iron Lungs.
Fríggjadagin 21. september í Perluni í Havn.
Klokkan: 21:00.
Prísur: 125 krónur. Les meira og keyp atgongumerki her.
Swangah og Sámal Ravnsfjall í Bassalt
Leygarkvøldið framføra eingir aðrir enn Swangah í Bassalt. Seinni kanst tú førka teg frá dansigólvinum í Bassalt niðan í hugnliga barrina, Loca, har Sámal Ravnsfjall spælir nøkur løg.
Swangah í Bassalt kl. 23.00 og Sámal Ravnsfjall í Loca kl. 00.00.
Ó skipar fyri barrgrulving og upphiting til konsertina. Lesandi við Ó-korti fáa ókeypis atgongd. Eingin annar prísur upplýstur. Les meira her.
Heystkonsert við Føroya Symfoni orkestri
Nú byrjar nýggja leikárið hjá Føroya Symfoniorkestri við a-moll klaverkonsertini hjá Grieg og 5. symfoni hjá Tchaikovsky. Í klaverkonsertini verður ungi íslendingurin Víkingur Ólafsson solistur, sum er ein heimskendur og nógv umbiðin virtuosur.
Sunnukvøldið 23. september í Norðurlandahúsinum.
Klokkan: 16.00.
Prísur: 150 krónur. Les meira og keyp atgongumerki her.
Kvøld við írskum fólkatónleiki
Tað er bretski tónleikarin Johnny Campbell og føroyski bólkurin Sharon’s men, sum spæla írskan tónleik.
Fríggjakvøldið 28. september í Maggies og leygarkvøldið 29. september í Perluni.
Klokkan: 20:00.
Prísur: 75 krónur. Les meira og keypt atgongumerki her.
Eplafestivalurin 2018
Gott fólk og góðir bitar á Sandi. Kanst tú siga nei til neytalortakapping?
Leygardagin 29. september er Eplafestivalurin á Sandi.
Klokkan: Byrjar kl 10.
Les meira um eplafestivalin her.
Hitmen í Luux.
Man veit, at nógv fólk fara í býin, tá okkurt spennandi er í Luux, og Hitmenn plaga sjáldan at sláa feil.
Leygarnáttina 29. september.
Klokkan: 23:59.
Prísur: Atgongumerki til Luux kostar 100 krónur.
Jazzur - Lea Kampmann
Lea Kampmann vann heiðurin sum ársins einstaklingur til ársins FMA, har hon eisini varð tilnevnd sum ársins songkvinna, ársins nýggja navn, og har fløga hennara Common Blue varð í uppskoti til ársins útgávu. Nú spælir hon ókeypis konsert á hvonn, tá hugnaligi týsdagsjazzurin aftur er á skránni.
Týskvøldið 2. oktober í Hvonn í Havn.
Klokkan: 21:00.
Prísur: Ókeypis.
TEITUR útgávukonsert
Tað eru 11 ár liðin, síðani Teitur gav út seinastu fløguna. Í oktober verður so útgávukonsert í samband við nýggju útgávuna “I Want to be Kind”. Seinastu árini hevur Teitur mest verið at hoyrt á G! Festivalinum og í Spaniastovu. Teitur spælir á støðum so sum Maggie’s, Bygdarhúsinum í Kunoy, Tøting, Listastovuni í Miðvági og Blábarr, umframt størru konsertirnar í Løkshøll og Salt.
Fyrsta konsertin verður 4. oktober í Blábarr í Havn, og seinasta konsertin verður í Løkshøll í Runavík tann 10. november.
4. oktober: Blábarr, Tórshavn
5. oktober: Maggie’s, Nólsoy (útselt)
6. oktober: Tøting, Syðrugøta
11. oktober: Mikkeller, Tórshavn
12: oktober: Bygdarhúsið, Kunoy
13. oktober: Listastovan, Miðvágur
9. november: Salt, Drelnes
10. november: Løkshøll, Runavík
Prísur: 200 krónur. Les meira og keyp atgongumerki her.
FØROYAR - ASERBADJAN
Týskvøldið 11. oktober spæla Føroyar aftur í Nations League-kappingini. Hesa ferð skulu Føroyar hitta Aserbadjan. Seinast, tá Føroyar tóku ímóti Malta á heimavølli, varð útselt á Tórsvølli.
Klokkan: 19.45
Prísur: millum 200 og 150 krónur. Keyp atgongumerki her.
Páll Finnur Páll í Maggies
Fríggjakvøldið 12. oktober eru Páll Finnur Páll á skránni á hugnaliga tónleikastaðnum í Nólsoy. Bólkurin hevur seinastu tíðina útgivið nýggja stakløg, sum eru blivin sera væl móttikin.
Klokkan: 20:00
Prísur: 160. Les meira her.
A tribute to The Eagles and Hotel California
Leygarkvøldið 13. oktober verður serstøk konsert í Norðurlandahúsinum. Talan er um eina eykakonsert, tí fyrst lýsta konsertin varð útseld eftir stutta tíð. ALBUM er upprunaliga ein donsk konsert verkætlan. Konsertin snýr um, at framføra eina heila kenda LP frá 70´unum. ALBUM spæla Hotel California hjá The Eagles.
Klokkan: 17:00
Prísur: 300 krónur. Les meira og keyp atgongumerki her.
Sjónleikur: Shhh // Lestraravsláttur
Ein sterkur, virðisløntur sjónleikur um harðskap í heiminum. Íslendski sjónleikarabólkurin Ratatam skapti Shhh! út frá samrøðum við offur, brotsfólk og avvarðandi, umframt tilfari úr tíðindabløðum og vísindaligum ritum. Tey tóku upp og arbeiddu seg ígjøgnum 200 tímar av video. Søgrnar vóru ofta ræðuligar og pínufullar, men so løgið tað ljóðar, lá tíðum eisini ein myrkur humor undir.
Leygarkvøldið 20. oktober í Norðurlandahúsinum.
Klokkan: 19:30
Prísur: 180 krónur // 90 krónur fyri lesandi. Les meira og keyp atgongumerki her.


text:
Eg minnist so væl, tá mamma plagdi at gera hesar føstulávints bollarnar. Onki roks og fjas. Bara einkult og lekkurt.
Tilfar til uml.25 bollar
500 g mjøl
200 margarin
75 ger
50 g sukur
1 tsk salt
2 egg
2 dl mjólk
Fylla
100 g smør
100 g sukur
1 spk mjøl
25 marcipan
(tú kanst saktans gera meira av fyllu, tað ger tað bara enn lekkrari)
Arbeiðsháttur
Set ovnin á 220 stig (uttan luft)
Hita mjólkina, so hon er lunka, og morla gerina í. Koyr síðani sukur, margarin, egg, salt og mjólk í blandið og rør. Enda við at stroya mjøl í blandið og elt tað væl saman. Lat tað síðani ganga í 15 minuttir.
Til fylluna pískar tú alt tilfarið saman.
Deil nú deiggið í tveir partar, og rulla tað út til ein stóran fýrakant. Deil síðani deiggið í smáar fýrakantar og koyr eina teskeið av fyllu á míðjuna.
Minst til at lukka deiggið væl rundan um fylluna, so tað líkist einum vanligum bolla. Legg bollan á bakipappírið á plátuni, við lukkaða partinum niður eftir, og trýst hann eitt sindur flatan. (Um tú hevur hug, kanst tú trýsta eitt hol niður í bollan, og koyra eitt sindur av súltutoy ella køkukrem í). Lat teir hvíla í 10 minuttir.
Bollarnir penslast við eggi, áðrenn teir verða bakaðir í ovninum.
Tað er sera ymiskt frá ovni til ovn, so hald eyga við teimum. Bakitíðin er 10-20 minuttir.
Tá teir eru lidnar, er bara eftir at pynta teir við glasuri og njóta teir.
MUMS!
M&K


text:
ALEX BÆRENDSEN - ein fólkaogn
Dan Klein --- 10.07.2018 - 08:15
Næstseinasta hósdag, 21. juni, vórðu mong tikin av bóli, tá tað brádliga hoyrdist, at sangarin og tónleikarin, Alex Bærendsen, var deyður í eini arbeiðsvanlukku. Tíðindini fóru sum skógareldur um allar Føroyar - tí Alex Bærendsen var fólkaogn!
Kristiliga Tíðindtænastan
v/Poul Jóhan Djurhuus
gjaranes@gmail.com
SKRIVAÐ: pjd 02.06.2018
Hesa støðu hevði hann vunnið sær, uttan at hava ætlað tað sjálvur, við sínum vakra sangi, sum hann so meistarliga, í fylgi við sínum guitara, bar fram við síni serstøku og mildu countryrødd og sínum vinnandi eyðmjúka smíli, sum hevði við sær, at fólk streymaðu til møtini ella konsertirnar, tá tað spurdist, at Alex Bærendsen skuldi syngja – Alex hevur sungið tann andaliga boðskapin inn í mong hjørtu!
Poul Færø tók soleiðis til undir jarðarferðini: “Harrin gav Alexi nógvar ríkar náðigávur, og vit takka Gudi fyri hesar náðigávur hann gav Alexi.”
BARNAHEIMIÐ
Alex Bærendsen vaks upp inni í Trongisvági á Tvøroyri, har hann hevði forfedrar, sum gingu undan við eini góðari fyrimynd, og sum leiddu hann í sunnudagsskúla í samkomuni í Salem á Tvøroyri. Seinni gjørdist hann trúfastur møtigangari saman við sínum vinmonnum í somu samkomu. Systir Alex, Rakul Bærendsen, sum fleiri ferðir hevur sungið saman við beiggja sínum, sigur við Kristiligu Tíðindasendingina, at barnaheim teirra í Trongisvági var kent fyri tann nógva ungdómin, sum savnaðist har og tann nógva andaliga sangin - tí var tað ikki so løgið, at Alex valdi sær guitarin og tónleikin sum sína andaligu tænastu!
Tað var í samkomuni Salem á Tvøroyri, at Alex, saman við sínum vinmonnum, tók tey fyrstu almennu guitargrebini, líti hugsandi, at henda lítla og beskedna byrjanin skuldi føra hann upp á hægstu tónleika- og countrytindar innan gospeltónleik í Føroyum.
Fríðálvur Jensen UM ALEX
Fríðálvur Jensen, sigur soleiðis um røddina hjá Alexi, nú hann er farin um sýnuna: “Tá eg fyrstu ferð hoyrdi Alex, fekk eg eina góða kenslu av eini djúpari avvigaðari rødd, sum avspeglaði persónligheitina, sum onkursvegna boraði seg inn í okkum, sum fingust við tónleik í sjeyti- og áttatiárunum. Tad er ikki at taka munnin ov fullan at siga, at røddin var millum tær allarbestu innan countrysjangruna, tí ikki bara hevði hann røddina, men júst hesin viljin at hava ein boðskap, gav øllum eina djúpa tekstliga og musikalska dýpd.”
ELVIS PRESLEY OG ALEX
Tá Elvis Presley byrjaði at syngja og spæla við sínum guitara í samkomu- og kirkjuligum høpi í heimbýi sínum, Menphis Tennessee í USA, tá varnaðust fleiri, at drongurin hevði nakað ókent og nýtt í síni sang- og tónleikaframførslu, ið summi ikki dámdu, meðan sum onnur tóku til sín.
Soleiðis eisini við Alex Bærendsen. Man legði skjótt til merkis, at ungi guitarspælarin og sangarin á Tvøroyri hevði nakað, sum aðrir ikki høvdu, og sum nøkur tóku avstand frá, meðan tey allar flestu tóku nýggja stílin hjá Alexi til sín, bæði innan samkomuhøpi og uttanfyri samkomuhøpi.
Alex hevði ikki einans evnini at syngja og spæla, men hann hevði eisini evnini at yrkja og at skriva løg, sum hann gjørdi nógv av. Av sangum og løgum, sum Alex hevur gjørt kunnu vit nevna Barnaminnir og Mín móðir, sum eru sannar perlur, ið liggja eftir Alex í dag.
ÚTGÁVUR
Alex var eisini ein virksamur útgevari, tí ikki færri enn sjey kasettu- og fløguútgávur liggja eftir hann, sum vit vilja nevna í hesum sambandi: LÍVIÐ FÆR VIRÐI, sum kom út í 1985, og var hansara fyrsta útgáva. JÓLAGLEÐIN, sum kom út í 1988 – ENN EG MINNIST í 1990 – MY HOME TOWN í 1992 – PROUD MARY í 1995 – LIVANDI BOÐSKAPUR í 1996 og so DÝRABAR MINNI, sum kom út í 2011, og sum er hansara seinasta útgáva. Afturat egnu útgávunum, so hevur hann luttikið í fleiri útgávum hjá øðrum tónleikarum, sum t.d. á tveimum útgávum hjá MC Restorff. .
EYKAFLOG TIL GOMLU SÁLMARNAR
Tað, sum Alex megnaði so ómetaliga væl, var at taka teir gomlu og høgt elskaðu klassisku samkomusálmarnar, sum hava verið sungnir á møtum og Gudstænastum í eina heila øld, og geva teimum eitt eykað flog uttan tó at gera seg inn á lagið. Tað, sum Alex megnaði var hetta, at hann við hesum nýggju tónum og nýggju rytmum, gav gomlu sálmunum og sangunum eitt eyka flog við einum dyggiligum íkasti av fólksligari countryatmosferu. Her kunnu vit nevna sálmar sum tann hjá Norðadalsbóndanum Óla Reinert: Sum ein roykur í stilli man standa, gamli sálmurin hjá Fanny Crosby: Lívsæla vissa og sangurin Eigur tú ei vinir kendar?
At Alex megnaði at geva gomlu sálmunum eitt eyka flog, gjørdi, at yngra ættarliðið, sum er vaksið upp í tónleikarevolutiónini, hóast alt er komið at halda av og elska gomlu klassikararnar soleiðis, at tey eisini syngja hesar sangir og sálmar á teirra ungdómsmøtum í dag.
20 ÁR Í DANMARK
Seinastu 20 árini hevur Alex búleikast í Danmark, og føroyingar hava ikki hoyrt og sæð so nógv til hann her á landi, sum man annars gjørdi ígjøgnum tey góðu sjeyti- og áttatiárini og nakað inn í nítiárini. Tað hevur ikki altið gingið júst so, sum Alex upprunaliga ynskti tað, og hesi seinastu árini hevur hann drigist við heilsuveikleika, so mikið, at hann úttrykti fyri sínum nærmastu, at hann hevði kanska ikki so langa tíð eftir.
Men øll hesi fýra áratíggir, bæði í mótgongd og viðgongd, ið Alex hevur fylgst við guitara sínum, hevur tað verið aðalmál hansara, at bæði sangur og tónleikur skal vera ein lýsandi Viti, sum vísir menniskjum leiðina til Himmals – og soleiðis var eisini jarðarferð hansara seinasta mikudag í Bylgjuni í Runavík - ein lovsangur til tann Frelsara, ið hann sum ungur tannáringur valdi sum sín persónliga Frelsara!
JARÐARFERÐIN
Dótturin og sonurin, Kristina og Kári, høvdu ynskt, at pápin skuldi jarðast frá Ítróttarhøllini Bylgjan í Runavíkini, soleiðis at so mong sum møguligt kundu koma til jarðarferðina og at øll skuldu kenna seg heima. Longu ein knappan tíma undan jarðarferðini byrjaðu fólk at koma inn í høllina, meðan Jóannes S. Hansen, sum er mammubeiggi Kristinu og Kára, spældi kend løg sum bakgrundstónleik.
Eitt sangblað var prentað við sjey sangum, sum allir vóru sangir, ið Alex hevur sungið í mong ár bæði á møtum, konsertum og útgávum.
Tað vóru Poul Færø og Svenning av Lofti, sum prædikaðu undir jarðarferðini fyri fullsettari høll, har umleið 700 fólk vóru til staðar. Ein tónleikabólkur við kendum og dugnaligum tónleikarum, har ímillum Jákup Zachariassen, Hans Tausen og Hallur Joensen, sum allir hava spælt saman við Alexi og Kristinu, spældu til felagssangin, sum gjørdist ein sang- og tónleikauppliving av teimum heilt serligu, og heilt vist í andanum hjá Alexi.
Kl.14:59 inntóku tónleikararnir síni respektivu pláss á pallinum, sum var settur upp til høvið og sera vakurt skrýddur. Presis kl.15:00 ljóðaðu fyrstu tónarnir til fyrsta sangin í sangheftinum, Sum ein roykur, í stilli man standa, og øll fjøldin, sum var komin at minnast og heiðra Alex Bærendsen, stemmaði í av fullum hjarta.
Tað kann ikki vera torført at tosa um ein persón sum Alex Bærendsen. Svenning av Lofti segði m.a. í prædiku síni: “Alex sprongdi trongar tónleikakarmar við sínum nýggja sangstíli. Hann lat seg ikki binda av meiningum hjá øðrum, men fylgdi tí, sum hann sá var rætt at gera, og helt á at spæla við einum brosi á varrunum, og hann signaði tey, sum ikki skiltu hansara nýggja sangstíl so væl; tí eru vit so mong her í dag.”
Meðan berararnir bóru kistuna út, hoyrdist røddin hjá Alexi í stóru og sterku hátalarunum, sum fylti allan høllina, syngja sangin: Enn eg minnist fyrsta kvøldið, tá eg bað til Gud, og tað var eyðsýnligt, at hetta var ein grípandi løta.
VIÐ HESUM ORÐUM VIL KRISTILIGA TÍÐINDASENDINGIN LÝSA SIGNING OG FRIÐ GUDS YVIR MINNI EFTIR
TÓNLEIKARAN OG SANGARAN
ALEX BÆRNEDSEN


text:
Tá ið Jákup Dahl fór undir at týða Nýggjatestamenti til føroyskt, legði hann Jóhannesarevangelium til viks, tí at A. C. Evensen frammanundan hevði týtt tað.
Hundrað ár eru liðin síðan Evensen doyði
Leygardagin 21. oktober vóru liðin hundrað ár síðan A. C. Evensen, Sandoyar prestur og seinni Føroya próstur, doyði. Hann tók við sum próstur eftir Fr. Petersen, sum doyði 27. apríl 1917. Embætisskeiðið í kirkjunnar hægsta embæti her á landi gjørdist sostatt stutt hjá Evensen, einans hálvt ár.
Andreas Christian Evensen var borin í heim 6. desember 1874 á Viðareiði, har faðirin Jens Chr. Evensen sat sum prestur. Í 1877 flutti faðirin til Hvalbiar, og har livdi drongurin barnadagar sínar, til faðirin í 1885 flutti inn á Nes í Eysturoy - hann var tá vorðin Føroya próstur.
Andrias fór til Havnar at ganga í skúla, og haðani gekk leiðin í 1890 til Sorø, har tók hann studentsprógv í 1894. Alt fyri eitt fór hann undir gudfrøðilestur, og hann tók gudfrøðiprógv í 1901. Árið eftir tók hann við starvinum sum sóknarprestur í Sandoy við bústaði í Todnesi á Sandi. Tá hann á vári 1917 varð útnevndur til Føroya próst var hann illa sjúkur og var einans 43 ára gamal tá hann doyði á heysti hetta árið.
Hann hevur m.a. yrkt: »Á morgni árla vit Guði lova«, »Andanna andi, stíg nú frá tí høga« og »Nú hvíld er yvir bygd og bý«.
Fyrst í farnu øld fór A. C. Evensen í holt við at týða Jóhannesarevangelium til føroyskt, og eigur hann fyrstu týðing av hesum partinum av Nýggjatestamenti. Tá ið Jákup Dahl fór undir at týða Nýggjatestamenti til føroyskt, legði hann Jóhannesarevangelium til viks og ætlaði at geva týðingini hjá Evensen innivist. Men týddi so kortini sjálvur, so at málbúnin í øllum Nýggjatestamenti skuldi líkjast.
Føroyski málbúnin hjá Evensen ber á brá við tann í Bíbliusøguni hjá Jógvani Poulsen.
Eitt bragd
Sama árið, sum A. C. Evensen tók við prestastarvinum á Sandi, fór hann undir at geva út tíðarrit, ið hann gav heitið »Búreisingur«. Í einum skjaldarmerki í fyrsta nummarinum sigur hann frá ætlan síni og stavnhaldi:
»Tá ið ókunnugmaður kemur til bygdar, fer fólkið at fregnast eftir, hvør hann er. Kemur hann við náðum ella ónáðum, við góðum ella illum, hvørji eru ørindi hans, hvat merki ber hann á skildri sínum? Er her strax at siga: friðarmaður er, ungur fríggjari, komin at biðja fólk hjálpa sær at reisa búgv.
Búgvið, eg við hesum nýggja føroyska blaði hevði ætlað at reisa, var eitt prýðiligt og sámiligt heim fyri Føroya tungu, eini hús hvar Føringar kundu kenna seg heima og í góðum vinarlagi siga frá øllum at hjarta og huga dró, til stuttleika og gagn bæði fyri teir, sum skriva og lesa«.
Tað var eitt bragd í teirri tíðini at megna at skapa eitt so dygdargott tíðarrit, sum »Búreisingur« var. Her fanst tú greinir um skaldskap, skúlaskap, tøkni, stuttsøgur og yrkingar. Men sum so ofta fyrr, undirtøkan var ov lítil, so fíggjarliga byrðan gjørdist ov tung, og stuðulin, honum var lovaður frá skrivandi monnum, munaði alt minni og minni.
Aftan á tann eina árgangin 1902 - seks bløð tilsamans - gav útgevarin skarvin yvir við hesum lítilætnu orðum:
»Yvir »Búreising«s børu er lítið gott at siga. Blaðsins høvuðsdygd finni eg í tí, at tað hevur skapað ein hóp av góðum og løttum føroyskum orðum. Síðan má eg biðja lesararnar fyrigeva mær, at teir ikki í »Búreisingi« hava fingið so góðan lestur, sum eg kanska hevði lovað teimum«.
Móðurmálið í skúlan
Eitt av endamálum Føringafelags var at fáa føroyskt sum lærugrein í skúlanum. Men áðrenn hetta kundi setast í verk máttu lesibøkurnar evnast til.
A. C. Evensen var her maðurin, ið breyt upp um armar og gjørdi stóra arbeiðið. Í 1906 kom »Føroysk lesibók fyri eldri børn«, í 1907 komu »Stavingarbók« og »Lesibók fyri yngri børn« og í 1911 »Lesibók« (fyri læraraskúlan). Lesibókin fyri yngri børn - eisini kallað »Harubókin« - varð leingi nýtt í skúlanum, og lesibókin fyri læraraskúlan var í síni tíð roknað sum rættiliga dygdargóð læribók.
Virkisøki A. C. Evensens fevndi víðari enn so: Hann fór undir at geva út føroyska orðabók. Í tíðarskeiðnum 1905-08 komu út tíggju hefti, ið fevndu um orð frá A til »forfumma«. Í 1908 kom nevnda týðing hansara av Jóhannesarevangelium og árini 1908-14 kom í trimum heftum »Savn til Føroyinga søgu í 16. øld«.
Skrivað hevur: Pól á Kletti
Kelda: folkakirkjan.fo


text:
KVF søkkur enn longur í Sortudíki
Eftir at innanhýsis samskiftið millum blaðmann á VP.FO endaði hjá triðamanni og síðandi varð latið Sosialinum, hevur miðlamafian í Havn við sínum fjepparum, verið á gosið um at Kringvarpsstjórin skal eiga orðini í tíðindastubba á Vága Portalinum.
At øsingin millum starvsfólk á tíðindadeildini í KVF er so ógvuslig er ikki løgið, tí eftir at stjórin boðaði frá at ein uttanhýsis eftirmeting skuldi gerast av virkseminum hjá tíðinda deildini í KVF, endaði stjórin í sonnum ódnarveðrið. Beinanvegin varð hann noyddur at bakka og fólkini, sum hann hevði sett í nevdina, við m.a. Øssur Wintereig, at standa fyri uttanhýsis kanningini vórðu sett frá. Ístaðin varð ein trímannanevnd við einans starvsfólkum í KVF við tíðindakvinnuni, Brynhild Thomsen sum formanni, sett at eftir- og góðskumeta arbeiði hjá starvsfeløgum og vinfólkum á stovninum. Síðani hevur eingin frætt meira um hetta arbeiði, og seinast Norðlýsið spurdi var svarið, at ætlanin var ikki at geva almenninginum, sum annars rindar fyri alt virksemið í Sortudýki, innlit í kanningina.
Hvørki Kringvarpsstýrið ella Mentanarmálaráðið stuðlaðu nýggja stjóranum nógv umrødda málinum, sum varð ein almenn eyðmíking av nýggju leiðsluni, sum annars hevði sett sær fyri at uppbyggja álitið á stovnin aftur.
Síðani valdi Kringvarpsstjórin at siga tíðindaleiðaran úr starvið og eftirfylgjandi staðfesti Mentanarmálaráðið at fyrrverandi tíðindaleiðarin:
…. ikki hevur úttalað seg rætt um ávís týðandi viðurskifti innan sítt egna starvsøkið, og kærarin ikki hevur gjørt greitt, at hon úttalar seg egna vegna sum privatpersónur. Mett verður heldur ikki, at kærarin í leiklutinum sum tíðindaleiðari hevur umrøtt stjóra sín á ein sømiliga hátt, og at møguliga ber eisini til at siga, at kærarin hevur brotið tagnarskylduna. Vísandi til hesar umstøður verður ikki mett, at kærarin hevur sýnt rættan leiðsluatburð, og kærarin kann tí sigast at hava sett trúvirðið hjá stovninum í vága….
Men álíkavæl avgjørdi Mentanarmálaráði at áleggja stjóranum í KVF at seta starvsfólkið (sum sambart MR hevði sett umdømi hjá KVF í Vága), aftur í starv.
Avgerðin í Mentamálaráðnum, sum í hesum sambandi beinleiðis dikteraði stjóranum hvør persónur skal vera í starvið á stovninum, hevur fullkomiliga tikið grundarlagið undan leiðslu og gjørt uppgávu hjá stjóranum á stovninum nærum ógjørliga.
Málið um um sonevnda “dulnevnda-lesarbrævið” á Vágaportalinum
Eftir at samskifti millum stjóran á KVF og VP endar hjá triðamanni hava miðlafólk í Havn verið á gosið um at sjórin fyri KVF skrivar dulnevnt lesarabræv um trupuleikarnar í KVF á Vága Portalinum.
Fyrst mugu vit staðfesta at nevndu greinar eru ikki dulnevnd lesarabrøv, men tíðindagreinar, sum miðlamaður á Vágaportalinum hevur skrivað.
Innhaldi í greinunum er meinaleyst og viðger nakrar veruleikar og er ikki á nakran hátt óreint.
Teldupostarnir avdúka, at stjórin í KVF er ein kelda hjá VP, sum í samband við greinina hava partarnir samskift um innihaldi í greinini. Sambært Vágaportalinum er samskifti farið fram umvegis telefon, messenger og teldupost, og almenningurin hevur einans fingið innlit í eitt “uppskot til grein” sum hevur ferðast millum kelduna og VP.
Miðlamafian í Havn vil verða við at stjórin í KVF eigur orðini í greinini á Vága Portalinu, men tað er sera ivasamt um hetta kann staðfestast, út frá hesum brotpartinum av samskiftinum.
Men vit kunnu staðfesta út frá tí sum stendur í greinini og í telduposta samskiftinum, at stjórin einki ólógligt hevur gjørt. Tað sum hann hevur upplýst eru alt upplýsingar, sum øll kunnu fáa innlit í.
Teldupostar aftur og fram
Málið um tað sum fyrrverandi tíðindaleiðarin hjá KVF hevði skrivað í telduposti til Miðlahúsið varð mett at verða sera álvarsligt av Mentanarmálaráðnun, men tó ikki álvarsamt nokk til “taka breyði frá tíðindaleiðaranum” meinti MMR í niðurstøðu síni.
Nú verður spennandi at vita um Kringvarpsstýrið kemur til somu niðurstøðu sum MMR kom í omanfyrinevnda málið – nú Kringvarpsstjórin hevur sent teldupostar til Vágaportalin.
Kringvarpsstýrið hevur móttikið og viðgerð kæru
Eftir at limur í Kringvarpsstýrinum (sum er fyrrverandi starvsfólk í KVF) og miðlafólk á tíðindadeildini hjá KVF hava úttala seg alment um máli, hava (sambært IN.fo) øll starvsfólkini á tíðindadeildini sent stýrinum mótmæli um samskifti millum stjóran í KVF og VP.
Higartil hava baði Kringvarpsstýrið og Mentamálaráðið bakka fyri starvsfólkunum í KVF, eftir at Mentamálaráðið tók leiðslurættin frá stjóranum. Tí kunnu vit neyvan væntandi annað enn at stjórin í KVF verður offraður á almenna altarinum.
Hendir tað – so hevur trúvirði hjá KVF fingið enn eitt skot fyri bógvin, og spurningurin er hvussu langt KVF kann søkka afturat niður í Sortudíki.
Spurningurin er um støðan í almenna Kringvarpinum, nú ikki er so álvarsom, at løgtingið átti at farið inn í málið og sett ein kanningarstjóra (ikki føroying) at kannað tíðindaflutningin og starvsfólka viðurskiftini í KVF
Um setti stjórin ikki sleppur at verða stjórri á stovni sínum og kann skipað arbeiði á stovni um, verður alt vald lagt út til nøkur ávís kongsríki á stovninum. At uttanfyristandandi stovnar og politiskt vald fólk blanda seg uppí viðurskifti á stovninum, gongur fullkomiliga ímóti andanum í Kringvarpslógini, har har stórur dentur verður lagdur á "armslongdar prinsippið".
Støðuga hóttanin úr Kringvarpsstýrinum og Mentamálaráðnum um uppíblanding ger umstøðurnar hjá stjóranum í KVF at gera broytingar á stovninum – sera truplar.
---
Viðmerkingin omanfyri er skrivað eftir at hava lisið Sosialin mikudagin, telefonsamrøður við limir í Kringvarpsstýrinum, leiðsluna í KVF, Vágaportalin, starvsfólk í KVF og Mentamálaráðnum, løgtingslimir umframt onnur.
Tó hevur einki teldusamskiftið verið við nakran um greinina, skuldi eg kanska sagt nú formaðurin í felagnum Føroysk Fjølmiðlafólk, skuldsetir miðlar fyri at lata seg brúka av almennum stjórum.


text:
Tvey føroysk fólkatingsumboð, ið bæði eru fyri føroyskum ES-limaskapi og eru ímóti at skipa Føroyar sum sjálvstøðugt land, umboða føroyingar á Fólkatingi í dag. Hetta umboðar als ikki føroyingar sum heild, og er ikki til gagns fyri Føroyar. Vit skulu sjálvandi hava tjóðskaparrødd á Fólkating. Ikki leggja okkum út í donsk mál Fólkatingsumboðini skulu eisini bert viðgera og ávirka tey …
Løgmaður rennur undan ábyrgd
So hendið tað aftur. Løgmaður noktar at svara spurningi frá løgtingsfólki. Hesuferð í málinum um tey átøk, ið skulu til, fyri at fáa Oyggjaleikirnar heim til Føroya aftur. Hetta hendir enntá, hóast Løgmaður varar av føroyskum ítrótti. Og hóast Løgmaður er vitandi um, at skal eydnast at fáa Oyggjaleikirnar til Føroya, so mugu landsstýrið og politiska skipanin vera týðandi partar …
Oyggjaleikirnar aftur til Føroya
Tíðin er komin til, at fáa Oyggjaleikirnar aftur til Føroya. 1989 var árið, tá Oyggjarleikirnir vóru í Føroyum fyri fyrstu og higartil einastu ferð. Hetta var eitt stórt og stórfingið tiltak, ið eisini skapti stórar ringar í vatninum bæði ítróttarliga, fíggjarliga og samfelagsliga. 26 ár eru nú farin framvið síðan, og hóast Føroyar hava staðið seg sera væl á nógvum …
Skulu verja starvsfólk, ið rópa varskó
Hví vil samgongan ikki, at starvsfólk skulu kunna kenna seg trygg við at varskógva? Hví vil landsstýrið, at bankar skulu hava varskógvaraskipan, men ikki almenn arbeiðspláss? Og hví velur samgongan – eisini í hesum máli – at vera eftirbátur, heldur enn undangonguland? Ber til at finna bara eina haldgóða grundgeving fyri, hví vit ikki skulu hava eina varskógvaraskipan fyri starvsfólk …
Øll skulu hava lut í okkara felags virðum
Sitandi høgrastjórn tykist tíverri at hava gloymt part av fólkinum. Nú alheims fíggjarkreppan er við at hæsa av, og vit samstundis eru ríkað við stórum mongdum av uppisjóvarfiski og blómandi alivinnu, má tíverri staðfestast, at stórur partur av fólkinum í Føroyum als ikki fær lut í hesi framgongd. Hetta vilja vit broyta. Vit í Tjóðveldi gera tí nú enn eina …
Ábyrgd av egnum landi og fólki – hví ikki ?
Hósdagin skulu skotar taka støðu til, um Skotland skal gerast sjálvstøðugt land aftur. Fyri 68 árum síðan – í 1946 – valdu føroyingar at Føroyar skuldu gerast sjálvstøðugt land. Tann avgerðin varð tó skúgvað til viks. Enn bíða vit. Nú eisini eftir nýggjari fólkaatkvøðu. Ofta hoyra vit spurningin: Einar sjálvstøðugar Føroyar – hví tað ? Hetta er tó ein spurningur, …
Nú er nokk bíðað – styrkið og samskipið tænastur nú !
Styrkin hjá einum samfelag verður – sum kunnugt – mett eftir, hvussu dugnaligt samfelagið er til, at taka sær av teimum, ið hava størst tørv á eini hjálpandi hond. So er eisini í Føroyum. Hóast ávís framstig hava verið seinastu mongu árini, so eru fetini tíverri ov smá og sein, og gingið verður ov ofta í ring. Neyðugt er, at …
Fíggjarmálaráðharri á skeivari kós
-413 mió. kr. Hetta gjørdist úrslitið hjá landskassanum í 2013, vísir nýggi landsroknskapurin. Fíggjarlógin fyri 2013 ásettið annars, at úrslitið skuldi gerast -243 mió. kr. Veruliga úrslitið gjørdist sostatt 170 mió. kr. verri enn fíggjarlógin. Hartil kemur, at áðrenn samgongan tók við í 2011 var úrslit landskassans -322 mió. kr., og var tá batnað 2 ár á rað. Men hóast …
Frá ríkisfundi til samstarvsfund millum javnbjóðis lond
So var árligi ríkisfundurin aftur á skránni. Hesuferð í Føroyum. Hesin átti heldur verið ein samstarvsfundur millum javnbjóðis lond, men so er ikki í dag. Heldur enn at virka fyri hesum, so boðar føroyski stjórnarleiðarin frá, at heitt verður á donsku stjórnina um at hækka blokkin til føroyingar við 100 mió. kr. Samstundis hava boðini frá grønlendska stjórnarleiðaranum til donsku …
Fara kommunurnar at lata seg lumpa ?
Eldraøkið skal skipast væl og í tryggar karmar sum skjótast. Í alt ov nógv ár, hevur hetta stóra og týðandi øki verið ein kastibløka millum land og kommunur, og hevur ógreiða ábyrgdarbýtið fingið skyldina fyri, at økið ikki er ment nøktandi og rætt seinastu mongu árini. Veruleikin er, at landið hevur havt høvuðsábyrgdina av økinum, og heldur enn at átaka …


text:
Teitur hevur skrivað sáttmála við amerikanskt plátufelag/
Teitur Lassen hevur skrivað sáttmála við amerikanska plátufelagið Nonesuch Records, ið er partur av Warner Music Group, um at geva út Confessions, sum er samstarv millum viðurkenda amerikanska tónaskaldið Nico Muhly og okkara Teit Lassen.
Á heimasíðuni hjá plátufelagnum Nonesuch Records stendur um Teit, at hann er kendur pop artistur í Europa, sumhevur vunnið nógvar danskar virðislønir og sum hevur eina altjóða karrieru við samstarvi við nógv kend listafólk. Teitur greiðir m.a. frá á heimasíðuni, at hugskotið er grundað í nøkrum eftir øllum at døma meiningsleysum videoum, sum fólk í heilum postað á sosialum miðlum: "Jú meira tú hugdi, tess meira mátti tú undrast; Hvat er aftanfyri? Hví gera fólk tílíkt? Tey siga í veruleikanum: Hetta er veruliga vakurt, hetta er veruliga sjúkt, hetta er eg, fólk viðganga ella játta hvørji tey eru og hetta gav okkum heitið á plátuni".
Confessions kemur út 21.oktober, vinylplátan kemur 4.november. Confessions er upptikin við Holland Baroque og kann bíleggjast á iTunes og á Nonesuch, har tað ber til at taka lagið Describe you niður. Teir báðir Nico Muhly og Teitur fara at framføra løg frá útgávuni saman við New York Baroque í Poisson Rouge 21.oktober og saman við British Sinfonietta í Cadogan Hall í London 29.oktober.
http://www.nonesuch.com/journal/nico-muhly-teitur-confessions-october-21-nonesuch-records-2016-08-23


text:
Delaware
Staturin Delaware (enskt: State of Delaware) er ein av minstu lutstatunum í Sameindu Statunum, men er eisini eitt av teimum vakrastu. Samlaða støddin er einans 6452 km². Í norðri hevur Delaware mark við Pennsylvania, í suðri og í vestri við Maryland. Í eystri liggur Atlantshavið. Høvuðsstaðurin eitur Dover. Størsti býur er Wilmington (71 305 fólk) á eysturstrondini við Atlantshav. Næststørsti býurin er Dover. Eyknevni er Hin Fyrsta Staturin (enskt: The First State). Í 1787 bleiv Delaware lutstatur í USA. Delaware var fyrsta stakríkið í USA. Stakríkið er eisini eitt av ríkastu statum í USA.[1] Delaware er nevndur eftir Thomas West, 3. baron “De La Warr” (1577-1618). Tann 1. jan. 2015 var íbúgvatalið 935 614. Íbúgvatættleikin í Delaware á 179/km², er hægri enn í flestu amerikansku statunum.
Delaware liggur á Delmarva-hálvoynni millum Maryland og Delaware-víkina. Í Delaware er nógv avfall um veturin, og har kann ofta vera kavi. Delaware er millum lægsta og slættasta hálvoyggin í USA. Hægsta lendið er ikki meir enn 136 m yvir vatnskorpuni (Ebright Azimuth). Delaware plaga amerikanir at býta í 3 partar: New Castle County, Sussex County og Kent County. Stakríkið er vakurt, langir firðir ganga inn í stakríkið og fram við teimum eru ofta stórar skógvaksnar herðar. Áirnar eru nógvir, og av tí nógva avfalli kunna tær ofta vera heilt stríðar. Tann longsta er Delaware River (484 km).
Myndir[rætta | rætta wikitekst]
Sí eisini[rætta | rætta wikitekst]
Keldur[rætta | rætta wikitekst]


text:
Ian McKeever og Peter Levitt í Norðurlandahúsinum/
Sunnudagin 19.februar klokkan 16-17.30 verður Norðurlandahúsið karmur um eitt altjóða listarligt samskifti, tá Kim Simonsen fer at tosa við kenda, bretska listamannin Ian McKeever og við tann somuleiðis háttvirda og virðislønta amerikanska yrkjaran, Peter Levitt. Listamennirnir eru í Steinprenti hetta tíðarskeiðið og arbeiða við eini felags verkætlan við nýggjum yrkingum hjá Levitt, sum verða settar saman við nýggjum myndum hjá McKeever í seks steinprentum.
Ian McKeever kenna vit í Føroyum frá framsýningum í Listasavni Føroya og í Steinprenti í 2015. Hann er sjálvlærdur professari, sum m.a. er gestaprofessari á University of Brighton; millum 2006 og 2011 var hann professari í tekning í Royal Academy School of Arts í London. Ian McKeever hevur skrivað ein heilan hóp av tekstum um list og dugir sjáldsama væl at greiða frá. Kim Simonsen er post.doc við Amsterdams Universitet, har hann arbeiðir á sentrinum fyri Europan Studies og annars er hann yrkjari. Peter Levitt er yrkjari og buddhistiskur lærari, sum kemur allan vegin úr British Columbia at greiða okkum frá sínum hugsanum um poesi og list.
Her er eitt viðtal við Ian McKeever:
http://www.listaportal.com/tidindi/2015/5/22/eg-fli-meg-heima-her-samra-vi-ian-mckeever?rq=mckeever


text:
22. januar 2013Nr. 7
Kunngerð um upptøku í gymnasialu miðnámsútbúgvingarnar, sum seinast broytt við kunngerð nr. 60 frá 11. mai 2016
(Upptøkukunngerðin)
Við heimild í § 16, stk. 2, § 24, stk. 1, § 25, stk. 4 og 6 og § 26, stk. 2 í løgtingslóg nr. 62 frá 15. mai 2012 um gymnasialar miðnámsútbúgvingar verður ásett:
Kapittul 1
At leiðbeina umsøkjarar og foreldur
§ 1. Mentamálaráðið skipar fyri, at umsøkjarar og foreldur verða kunnað um undirvísingarmøguleikar í gymnasialu miðnámsskúlaskipanini, um treytir fyri upptøku til 1. flokk á teim ymisku breytunum og um møguleikan at verða tikin upp eftir meting.
Stk. 2. Leiðbeiningin skal greiða frá breytum, felagslærugreinum, breytarlærugreinum, kravdum vallærugreinum, fríum vallærugreinum, stuðulsmøguleikum, gjaldi fyri ávíst undirvísingartilfar, gjaldi fyri stakgreinaundirvísing og gjaldi fyri fjarlestur.
Stk. 3. Leiðbeiningin skal sendast øllum framhaldsdeildum og kann somuleiðis sendast øðrum viðkomandi stovnum í seinasta lagi 15. januar tað árið, undivísingin byrjar.
Kapittul 2
Upptøkuøkir
§ 2. Til gymnasialu skipanina eru Føroyar skipaðar í tvey upptøkuøki: Øki A og øki B. Upptøkuøki B fevnir um Norðuroyggjar, Eysturoy og tann partin av Sunda kommunu, sum liggur á Streymoynni. Upptøkuøki A er restin av Føroyum.
Stk. 2. Umsøkjari verður tikin upp á ta breyt, í tí økinum, har umsøkjarin er heimahoyrandi. Ein umsøkjari er heimahoyrandi í teirri kommunu, har hann er skrásettur sambært fólkayvirlitinum.
Stk. 3. Í teimum førum, breytin bert finst í øðrum upptøkuøkinum, A- ella B-økinum, verða Føroyar roknaðar sum eitt upptøkuøki.
§ 3. Mentamálráðið ásetur umsóknarfreistina.
Stk. 2. Upptøka í breytarskipanina og til lestrarfyrireikandi stakgreinaundirvísing kann vanliga bert fara fram, áðrenn undirvísingin er byrjað. Leiðari útbúgvingarstovnsins kann tó í serligum føri taka næmingar inn eftir at undirvísingin er byrjað.
Upptøkutreytir til 3 ára breytir og lestrarfyrireikandi stakgreinaundirvísing
§ 4. Upptøka í 1. flokk á eini 3 ára breyt er treytað av, at umsøkjarin
1) hevur fullført 9. flokk fólkaskúlans sambært ásetingunum í lógini um fólkaskúla ella hevur samsvarandi útbúgving,
2) hevur lokið kravdu próvtøkur fólkaskúlans í 9. flokki í skrivligum føroyskum, donskum, enskum og støddfrøði,
3) hevur lokið tær munnligu próvtøkur fólkaskúlans í 9. flokki, sum Mentamálaráðið hevur tikið út, og
4) lýkur hesi breytakrøv:
a) Á búskaparbreytini: Velur umsøkjari ávíst framhaldsmál, skal hann hava fingið royndarfyrireikandi undirvísing í minsta lagi 2 ár í nevnda framhaldsmáli.
b) Á hugbreytini: Velur umsøkjari ávíst framhaldsmál, skal hann hava fingið royndarfyrireikandi undirvísing í minsta lagi 2 ár í nevnda framhaldsmáli.
c) Á náttúrubreytini: Umsøkjarin skal hava fingið royndarfyrireikandi undirvísing í minsta lagi 2 ár í alis- og evnafrøði.
d) Á tilfeingisbreytini: Umsøkjarin skal hava fingið royndarfyrireikandi undirvísing í minsta lagi 2 ár í alis- og evnafrøði.
e) Á tøknibreytini: Umsøkjarin skal hava fingið royndarfyrireikandi undirvísing í minsta lagi 2 ár í alis- og evnafrøði.
5) umsøkjarin skal hava lokið oman fyri nevndu royndir við nóg góðum úrsliti og vera førur fyri at fylgja undirvísingini á nøktandi hátt.
Stk. 2. Umsøkjari, sum hevur lokið 10. flokk fólkaskúlans, kann verða tikin inn í 1. flokk, eftir somu treytum sum umsøkjari úr 9. flokki, og próvtøkur fólkaskúlans í 10. flokki kunnu tá koma í staðin fyri próvtøkur fólkaskúlans í 9. flokki.
Stk. 3. 1) Næmingar, sum í týskum lúka treytirnar fyri upptøku í valbólk, har týskt er framhaldsmál, kunnu ikki takast upp í valbólk, har týskt er byrjanarmál.
§ 5. Umsøkjarar, sum ikki lúka fyritreytirnar í § 4, kunnu tó verða tiknir upp við støði í meting leiðara útbúgvingarstovnsins. Meting leiðarans skal byggja á møgulig ársmet og royndarmet, sum umsøkjarin hevur við sær, á møgulig førleikaummæli og á samrøðu ella á møguliga fakliga upptøkuroynd í einari ella fleiri lærugreinum.
Stk. 2. Ger leiðarin av at halda fakliga upptøkuroynd, skal royndin vera á sama fakliga stigi sum royndirnar í 9. flokki í fólkaskúlanum.
Stk. 3. Verður umsøkjari, sum ikki bíðar eftir royndarúrslitum frá fólkaskúlanum, vístur til fakliga upptøkuroynd, skal umsøkjarin sleppa til roynd í seinasta lagi 4 vikur eftir at umsóknarfreistin er farin.
Stk. 4. Skúlin ger sjálvur av royndarform, skrivliga, munnliga, tíðarkarm, fyrireikingartíð, metingarhátt o.s.fr., og í hvørjum lærugreinum fakliga upptøkuroyndin skal verða hildin.
Stk. 5. Eftir fakligu upptøkuroyndina tekur leiðari útbúgvingarstovnsins, eftir samráð við tey, sum hildu upptøkuroyndina, avgerð um upptøku ella ikki upptøku.
Upptøka til stakgreinalestur
§ 6. Umsøkjari kann verða tikin upp til stakgreinalestur í einstøkum lærugreinum, um umsøkjarin lýkur fakligu fortreytirnar í teimum einstøku lærugreinunum, sum søkt verður inn á, og umsøkjarin lýkur almennu upptøkutreytirnar, t.e. fullført 9. flokk ella javnbjóðis útbúgving.
Stk. 2. Fyri at vera tikin upp sum stakgreinalesandi, skal umsøkjarin vera fyltur 18 ár í seinasta lagi 31. desember í tí skúlaári, undirvísingin byrjar.
Kapittul 4
Upptøkutreytir til 2 ára fyrireikingarbreyt og lestrarfyrireikandi stakgreinaundirvísing
§ 7. Upptøka á 2 ára fyrireikingarbreyt er treytað av, at umsøkjarin
1) hevur fullført 9. flokk fólkaskúlans sambært ásetingunum í lógini um fólkaskúla ella hevur samsvarandi útbúgving, og
2) hevur lokið kravdu próvtøkur fólkaskúlans í 9. flokki í skrivligum føroyskum, donskum, enskum og støddfrøði, og
3) hevur lokið tær munnligu próvtøkur fólkaskúlans í 9. flokki, sum Mentamálaráðið hevur tikið út, og
4) er fyltur 18 ár í seinasta lagi 31. desember tað árið, hann byrjar undirvísingina.
Stk. 2. Umsøkjari, sum hevur lokið 10. flokk fólkaskúlans, kann takast inn í 1. flokk, eftir somu treytum sum umsøkjari úr 9. flokki, og próvtøkur fólkaskúlans í 10. flokki kunnu tá koma í staðin fyri próvtøkur fólkaskúlans í 9. flokki.
Stk. 3. Umsøkjarar til 2 ára fyrireikingarbreytina verða kallaðir inn til upptøkusamtalu á tí stovni, teir hava sett sum fyrsta breytaynski. Samtalan er grundarlag undir avgerð útbúgvingarleiðarans um upptøku.
Upptøka eftir meting
§ 8. Leiðari útbúgvingarstovnsins kann gera av, at umsøkjari við øðrum førleika, ið samsvarar við krøvini í § 7, kann verða tikin upp. Upptøka fer tá fram eftir ítøkiligari meting av fakliga førleika umsøkjarans, sbrt. § 5.
Upptøka til stakgreinalestur
§ 9. Umsøkjari kann verða tikin upp til lestrarfyrireikandi stakgreinaundirvísing í einstøkum lærugreinum á eini 2 ára breyt sambært reglunum í § 6.
Upptøkumannagongd til 2 ára og 3 ára breytirnar
§ 10. Tá ið søkt verður um upptøku á breytarskipanina, verður umsóknarblað nýtt, sum Mentamálaráðið ger. Umsøkjarar, sum ganga í 9. ella 10. flokki, kunnu lata fráfaringarskúlanum umsóknarblaðið, sum sendir tað víðari til útbúgvingarstovnin. Tó kunnu allir umsøkjarar senda umsóknina við teimum neyðugu upplýsingunum beinleiðis til rætta útbúgvingarstovnin.
Stk. 2. Umsóknin verður undirskrivað av umsøkjaranum. Er umsøkjarin undir 18 ár og ógiftur, verður umsóknin harafturat undirskrivað av foreldramyndugleikanum.
Stk. 3. 2) Umsóknin kann eisini latast inn talgilt. Umsøkjari váttar á talgilda umsóknarblaðið sbrt. stk. 1, at upplýsingarnir eru rættir. Er umsøkjarin undir 18 ár og ógiftur, verður umsóknin váttað av foreldramyndugleikanum.
§ 11. Umsóknarblaðið verður fylt út við upplýsingum frá fráfaringarskúlanum og frá umsøkjaranum sjálvum.
Stk. 2. Umsøkjarin ella foreldramyndugleikin skal á umsóknarblaðið
1) skriva persónsupplýsingar,
2) upplýsa fortreytirnar fyri upptøku, 9. flokk, 10. flokk ella annað,
3) velja eitt ella fleiri útbúgvingarynski, breyt og útbúgvingarstað,
4) sjálvur, ella umvegis fráfaringarskúlan, útvega seinastu støðu- og royndarmet ella próvtøl umsøkjarans frá 9. ella 10. flokki fólkaskúlans, sum svara til krøvini í § 4, stk. 1 ella krøvini í § 7, stk. 1,
5) gera vart við serlig viðurskifti, sum skúlin eigur at vera kunnaður um, og sum møguliga kunnu bøtast um við sernámsfrøðiligum stuðli,
6) gera vart við møguligt ynski um at búgva á búdeild, og
7) velja tær lærugreinar, sum skulu vera valdar áðrenn upptøku, sbrt. stk. 3.
Stk. 3. Valini, sum skulu verða gjørd áðrenn upptøku, eru hesi:
1) Á búskaparbreytini
a) eitt mál á B-stigi, ein listalærugrein á C-stigi ella ein onnur lærugrein á C-stigi.
2) Á fyrireikingarbreytini
a) eitt mál á B-stigi, byrjanar- ella framhaldsmál, ella danskt á A-stigi,
b) ein náttúrulærugrein á C-stigi og
c) ein listalærugrein á C-stigi.
3) Á hugbreytini
a) eitt mál á A-stigi (byrjanar- ella framhaldsmál),
b) eitt mál á B-stigi (byrjanar- ella framhaldsmál) ella danskt á A-stigi, og
c) ein listalærugrein á C-stigi.
4) Á náttúrubreytini
a) ein listalærugrein á C-stigi.
5) Á tilfeingisbreytini
a) einki val.
6) Á tøknibreytini
a) einki val.
§ 12. Leiðarin á tí útbúgvingarstovni, ið umsøkjarin hevur valt sum fyrsta breytaynski, ger av, hvørt umsøkjari verður tikin upp, verður vístur til fakliga upptøkuroynd ella ikki verður tikin upp.
Stk. 2. Verður umsøkjari vístur til fakliga upptøkuroynd ella ikki tikin upp, skal umsóknin beinanvegin sendast víðari til stovnin, sum umsøkjarin hevur valt sum annað breytaynski. Leiðarin á tí útbúgvingarstovni, ið umsøkjarin hevur sum annað breytaynski, ger síðan av, hvørt umsøkjarin verður tikin upp, verður vístur til fakliga upptøkuroynd ella ikki verður tikin upp. Soleiðis verður hildið fram til endalig avgerð er tikin. Bert seinasti stovnur skal boða frá samlaðu viðgerðargongdini og endaligu avgerðini.
§ 13. Allar avgerðir um upptøku ella ikki upptøku verða fráboðaðar umsøkjarunum skrivliga ella, um umsøkjarin er undir 18 ár og ógiftur, eisini foreldra- ella verjumyndugleikanum.
Stk. 2. Er upptøkan gjørd við vármetum sum grundarlagi, skal umsøkjarin, áðrenn hann byrjar útbúgvingina, skjalprógva, at hann hevur staðið próvtøkurnar, sum svara til vármetini.
Stk. 3. Umsøkjari, sum hevur fingið boð um, at hann er upptikin, skal byrja útbúgvingina sama ár. Tekur umsøkjarin ikki av, má hann søkja av nýggjum, um hann seinni ætlar sær í holt við útbúgvingina.
Upptøkumannagongd til lestrarfyrireikandi stakgreinaundirvísing á 2 ára og 3 ára breyt
§ 14. Umsøkjari, sum ynskir upptøku til lestrarfyrireikandi stakgreinaundirvísing á eini 3 ára breyt, skal venda sær til tann útbúgvingarstovn, har umsøkjarin ynskir at fylgja undirvísingini. Umsøkjarar verða tiknir upp í tann mun, pláss er.
Stk. 2. Mentamálaráðið ásetur umsóknarfreistina, tó ikki seinni enn 20. juni. Umsøkjarar, sum skriva seg inn, eftir at umsóknarfreistin er úti, og sum annars lúka upptøkutreytirnar, verða bert tiknir upp í tann mun, pláss er.
§ 15. 3) Umsøkjari, ið søkir um upptøku til lestrarfyrireikandi stakgreinaundirvísing á 2 ára breytini, verður innkallaður til upptøkusamtalu, og verður samtalan grundarlagið undir meting leiðara útbúgvingarstovnsins, hvørt umsøkjarin kann verða tikin upp. Umsøkjarar verða tiknir upp í tann mun, pláss er.
Stk. 2. Hevur umsøkjari fyrr verið tikin upp til eina gymnasiala útbúgving, ger leiðari útbúgvingarstovnsins av, hvørt umsøkjarin kann verða tikin upp beinleiðis, ella hann skal verða kallaður inn til nýggja upptøkusamtalu.
Stk. 3. 3) Landsstýrismaðurin ásetur umsóknarfreistina, tó ikki seinni enn 20. juni. Umsøkjarar, sum skriva seg inn, eftir at umsóknarfreistin er úti, og sum annars lúka upptøkutreytirnar, verða bert tiknir upp í tann mun, pláss er.
Upptøkumannagongd til framhald á 2. ári á einari gymnasialari breyt.
(FHS, SIT o.a.)
§ 16. Umsøkjari, sum ætlar at søkja inn á 2. árið á einari gymnasialari breyt sbrt. § 26 í lógini, skal nýta somu mannagongd, sum umsøkjarar til 1. árið.
Stk. 2. Leiðari útbúgvingarstovnsins skal ítøkiliga meta um útbúgvingina, sum umsøkjarin nýtir sum upptøkugrundarlag, í mun til stig og innihald á breytini 1. ári.
Stk. 3. Metir leiðari útbúgvingarstovnsins, at umsøkjarin hevur fortreytir svarandi til C-stigsførleika í lærugreinunum 1. árið, og annars er førur fyri at fylgja undirvísingini á nøktandi hátt, verður umsóknin gingin á møti. Á búskaparbreytini er talan um hesar lærugreinar: føroyskt, enskt, samfelagsfrøði, støddfrøði, ítróttur og heilsa, virkisbúskapur, sølubúskapur og altjóðabúskapur. Á tøknibreytini er talan um hesar lærugreinar: føroyskt, enskt, samfelagsfrøði, støddfrøði, ítróttur og heilsa, evnafrøði, lívfrøði, alisfrøði, samskiftistøkni og tøknifrøði.
Stk. 4. Í felagslærugreinini ítróttur og heilsa kann umsøkjarin tó vinna sær C-stigsførleikan sbrt. stk. 2 við eykalestri á 2. ella 3. ári í breytaskipanini.
Upptøkumannagongd í sambandi við breytaskifti
§ 17. Umsøkjari, sum ætlar at skifta breyt fyri 1. oktober, sbrt. § 8 í lógini, skal nýta hesa mannagongd:
1) Saman við umsóknini um breytaskifti skal umsøkjarin lata stovninum, sum hevur ta breytina, umsøkjarin ætlar at skifta til, upprunaumsóknina við øllum fylgiskjølum. Somuleiðis skal umsøkjarin skrivliga boða stovninum, við upprunabreytini, frá, at umsókn um breytaskifti er send.
2) Leiðari útbúgvingarstovnsins avgreiðir umsóknina sbrt. upptøkureglunum fyri ta breytina, sum umsøkjarin hevur ynskt at skifta til.
3) Umsøkjarin skal skrivliga kunnast um úrslitið av viðgerðini og leiðari útbúgvingarstovnsins á gomlu breytini skal hava avrit.
Býti av umsøkjarum
§ 18. Landsstýrismaðurin kann til endamálið seta býtisnevnd, sum kann flyta umsøkjarar millum upptøkuøkini. Nevndin verður mannað við einum umboði fyri tann stovnin, sum møguliga skal lata umsøkjara frá sær og einum umboði fyri stovnin, sum møguliga skal taka í móti umsøkjara og einum umboði frá Mentamálaráðnum.
§ 19. Er umsøkjaratalið til eina breyt størri enn upptøkurúmdin loyvir, kann býtisnevndin fremja býti av skikkaðum umsøkjarum millum økini. Býtið av umsøkjarum skal m.a. gerast við atliti at fjarstøðu og flutningsmøguleikum.
Ásetan av rúmd
§ 20. Mentamálaráðið ásetur við støði í fíggjarkørmum og bygningsrúmd flokkatalið á tí einstaka skúlanum.
Kæruásetingar
§ 21. Avgerðir leiðara útbúgvingarstovnsins, sbrt. hesi kunngerð, kunnu, samsvarandi § 40, stk. 3 í lógini, verða kærdar til landsstýrismannin í seinasta lagi 4 vikur eftir, at avgerðin er fráboðað.
Stk. 2. Er kærarin undir 18 ár og ógiftur, kann foreldramyndugleikin somuleiðis kæra vegna kæraran.
Stk. 3. Kæra verður skrivliga send leiðara útbúgvingarstovnsins, ið sendir kæruna víðari til landsstýrismannin saman við sínum ummæli av málinum. Áðrenn málið verður sent landsstýrismanninum, skal leiðari útbúgvingarstovnsins geva kæraranum høvi til, innan 7 dagar, at gera viðmerkingar til hansara ummæli. Møguligar viðmerkingar hjá kæraranum skulu eisini sendast landsstýrismanninum.
Stk. 4. Landsstýrismaðurin tekur avgerð um staðfesting av avgerð leiðara útbúgvingarstovnsins, ella tekur avgerð um, at kæran verður gingin á møti.
Gildiskoma
§ 22. Henda kunngerð kemur í gildi dagin eftir, hon er kunngjørd.
Mentamálaráðið, 22. januar 2013
Bjørn Kalsø (sign.)
landsstýrismaður
/ Poul Geert Hansen (sign.)


text:
Tað var tungt at fáa deyðsboðini av Johs. Andr. Næs. Sjálvandi vita vit, at einki er so vist sum deyðin, men eisini at einki er so óvist sum deyðastundin. Tá vit hava ein mann okkara millum, so livandi sum Johs. Andr. var, loyva vit okkum at vóna, at hann fer at liva nógvar dagar afturat so at vit kunnu troyta av hansara kunnleika so leingi sum møguligt. Men ein dagin koma boðini um at eisini hann skal fara, og tá mugu vit fegnast um tað, sum ein slíkur maður hevur givið okkum tey næstan 98 árini, sum hann var foldum á.
Ein og hvør ber sum honum roynist. Eg kom ikki at samstarva við Johs. Andr. fyrr enn fyri um tíggju árum síðani. Tað kom so fyri, at eg bað landsbókasavnið um at útvega mær ta ævisøgu, sum hvalbingurin Oluf Skaalum hevði skrivað kongi afturfyri at hava fingið riddarakrossin. Hetta skuldi vera ein stutt ævisøga, og hann helt uttan iva 42 maskinskrivaðar foliosíður vera stutt. Tað sum serliga gjørdi mær mun, var at lesa um barnaárini hjá honum í Hvalba, tí tað var gott keldutilfar til dagliga lívið í hesi bygd og øllum Føroyum síðst í 19. øld. Beinanvegin kom hugskotið at fáa hetta týtt til føroyskt og givið út. Eg visti, at Johs. Andr. var av Nesi í Hvalba, at hann dugdi væl at skriva, og at eg tí ikki kundi fáa nakran betri týðara til eina frásøgn um Hvalba. Hann hevði nógv annað skrivligt arbeiði, men játtaði tó, og bókin kom út í øllum góðum.
Aftaná helt hann við meg, at vit skuldu royna at samstarva um onkra aðra bók. Eg segði honum, at um so var, at hann vildi skriva eina bók um Lítlu Dímun, so skuldi eg fáa hana givna út. Eg visti at hann í sínum ungu árum hevði verið í Oynni. Men lítið visti eg, at hann alt sítt lív hevði savnað tilfar í mappur um ymiskt, sum hann hevði áhuga fyri, og kundi hugsað sær at gjørt nakað við, tá tað lá fyri. Tí visti eg ikki, at hann hevði eina mappu við tilfari um Lítlu Dímun, sum hann hevði havt frá ungum árum.
Tað undraði meg tí, at hann tók undir við hugskotinum. Hann segði tó at hann hevði annað fyri, sum skuldi fáast frá hondini fyrst, so eg roknaði ikki við at hoyra meir frá honum, tí nú var hann farin um tey niti. Men ein sunnudag vit fóru í kirkju, segði hann við meg, at nú var hann farin undir at skriva, men eg mátti endiliga ikki siga tað fyri nøkrum! Vit tosaðu saman, og eg fekk at vita, at hann hevði verið í Lítla-Dímun mappuni og fingið nógv tilfar. Millum annað var har eitt skúlahefti, sum hann hevði havt við sær tá hann 19 ára gamal kom suður til Hvalbiar í summarfrítíð av Læraraskúlanum, har hann tá gekk. Tá hevði hann funnið fram til tann einasta mann sum framvegis livdi eftir av teimum, sum í 1868 hevði verið við til at tikið av tað snøgga svarta seyðaslagið í Oynni. Tá var ull Føroya gull, og menn vildu heldur hava seyð á oynni, sum gav meir av hesum virðismikla tilfeingi. Hesa samrøðu kundi hann nú seta í bókina.
Johs. Andr. var tó ikki bara ein maður, sum skrivaði av tað, hann hevði í goymslum sínum. Hann ráðførdi seg við menn sum vóru kønir í Oynni um øll ivamál. So kom tann stóri dagur, tá eg fekk tveir brævorðnarar við handskrivaðu bókini um Lítlu Dímun, so hon kundi setast og umbrótast. Men hann fylgdi væl við í øllum og kekkaði av um staðarnøvn frá staðarnavnalistanum komu at standa á rætta staðnum á myndini av Oynni. Hann fekk fatur á Føroya besta fotografi Kalmar Lindenskov og fekk frá honum tær myndir hann hevði tikið í Oynni í sjútiárunum. Hann vendi sær til hópin av fólki fyri at útvega myndir.
Úrslitið var ótrúligt. Minsta oyggj í Føroyum fekk eina heila bók, har alt av áhuga er lýst til fulnar. Hetta hevur stóran týdning ikki bert fyri suðuroyingar, men fyri allar Føroyar. Bert fyri at taka eitt dømi. Í Suðuroyar kirkjubók verður sagt frá, at í 1817 er ein maður omandottin í Oynni og doyr av skaðanum dagin eftir tá hann er komin til Hvalbiar. Schrøder prestur hevur skrivað, og nógv góð fólk royndu at finna fram til hvat staðarnavn ið har kom fyri. Lætt var at síggja, at seinni liður var “rók”, men eingin kundi koma uppá hvør fyrri liðurin var. Men so kom dímunarbókin, og har stóðu øll staðarnøvnini í Lítlu Dímun. Og har stóð “Pálinsrøkur!” Gátan var loyst, og øll kundu síggja, at tað var hetta, Schrøder hevði roynt at skriva!
Við at skriva hesa bók hevur Johs. Andr. givið okkum øllum eina stóra gávu, og í ókomnum tíðum fara mong at fegnast um, at tað eydnaðist honum at nýta hesa mappuna. 23. november 2016 var ein stórur dagur fyri hann, tí tá kundi hann standa í Roynhøllini í Hvalba at leggja bókina fram og verða heiðraður av allari heimbygdini fyri hetta bragd.
Nú í vár fekk Jógvan Arge, sum hevur bjargað so nógv av okkara siðmenning við at geva fróðarmonnum høvi til at greiða frá, tað góða hugskot at lata Johs. Andr. siga frá tí hann minnist um heimbygdina Nes. Tað lá raðið fyri hjá honum. Hvørki eg ella onnur ivaðust í, at hann hevði skrivað alt niður. Men so var yvirhøvur ikki. Hann hevði bert høvuðspunktini skrivaði, og tosaði eftir minninum. Tað var jú heilt ótrúligt, at ein maður, sum var farin av teimum 97, kundi vera so greiður og áhugaverdur, at fólk um alt landið lurtaðu við andakt.
Nú er røddin tagnað.
Okkara samkensla er við øllum teimum avvarðandi, børnum, abbabørnum, langabbabørnum og øllum teirra. Tað hevði verið teimum unt at havt hann longri, men harrans vegir eru ikki okkara vegir.
Zakarias Wang


text:
Týsdagin 30. oktober verður lutakast um grundstykkini í Klingurstjørn 2 avgreitt.
Í august skrivaðu Articon og Tórshavnar kommuna undir sáttmála um ger av 45 grundøkjum við Klingurstjørn á Argjum. Arbeiðið skal ganga skjótt, og sambært arbeiðstakarasáttmálanum er rammutíðarætlanin sett til einans 15 mánaðir.
Landsbyggifelagið hevur prosjekterað og tekur sær av byggileiðslu og eftirliti. Spreingiarbeiðið er mett at taka umleið tríggjar mánaðir og verður væntandi liðugt um mánaðarskiftið november/desember.
Tá ið liðugt er at spreingja, verður farið undir at planera tey 45 grundøkini í útstykkingini, ið skulu handast Tórshavnar kommunu 1. august 2019.
Tey 45 stykkini verða lutað út eftir broyttu mannagongdini um útlutan av grundstykkjum í kommununi. Gott og væl 200 fólk meldaðu til lutakastið, áðrenn freistin gekk út 2. september, men luttøkutalið verður nakað minni, tí fleiri hava ikki sent kommununi váttan um fígging, meðan onnur lúka ikki aðrar treytir fyri at vera við í lutakastinum.
Til dømis kunnu pør bert vera skrásett sum ein luttakari í lutakastinum. Í komandi døgum fer Snarskivan at ringja til øll hesi, og síðan verður ein teldupostur sendur øllum luttakarum, har greitt verður nærri frá, hvussu og nær lutakastið fer fram


text:
A. Umfatan
Stutt grundgeving: Fyri skjótt at kunna ávirka gongdina í málum, sum viðvíkja handverki, verða fyriskipanir gjørdar at nýta, so endamál felagsins í mesta mun verður rokkið.
§ 1 Sambært grein 9 í lógum Føroya Handverksmeistarafelags (FHMF) áliggur tað øllum limafeløgum og limum tess at halda galdandi lógir, fyriskipanir og sáttmálar felagsins og megu hesi limafeløg og tess limir ikki á nakran hátt ella í nøkrum føri mótarbeiða felagnum.
§ 2 Brot móti hesum kann verða sektað við bót upp í eina handverkaramánaðarløn. Í heilt grovum føri kann limafelag ella tess limur verða koyrt úr felagnum.
B. Útlendsk arbeiðsmegi
Stutt grundgeving: Fyri at tryggja føroyskum (tvs. fastbúgvandi) handverkarum og meistarum arbeiði, sum annars í stóran mun higartil er latið útlendingum at gera og fyri at fáa í lag samstarv millum føroyskar meistarar og handverkarar, verður henda fyriskipan at galda í samstarvsspurningum.
§1 Tað áliggur øllum limafeløgum og limum tess at verja starvsbrøður sínar sum best og herundir eisini samstarvi sínum at taka føroyskar starvsbrøður framm um útlendskar. Sama er galdandi fyri arbeiðsmegi, eisini her skal føroysk arbeiðsmegi takast framm um útlendska.
§ 2 Verður neyðugt at taka upp samstarv við ein ella fleiri útlendskar starvsbrøður ella at taka sær útlendska arbeiðsmegi til hjálpar, skal hetta boðast heimafelagnum frá við grundgeving, hví ið hetta er neyðugt.
§ 3 Heimafelagið kann í slíkum føri góðtaka ella nokta hesum samstarvi ella nýtslu av arbeiðsmegi. Um heimafelagið velur at nokta limi sínum hetta, skal tað vísa á aðrar samstarvsmøguleikar ella aðra tøka arbeiðsmegi.
§ 4 Um samstarvað tó verður við útlendskum starvsbróður ella útlendsk arbeiðsmegi verður nýtt, má hetta undir ongum umstøðum fara fram fyrr enn uppihaldsloyvi og/ella arbeiðsloyvi, har hesi eru kravd, eru fingin til vega og somuleiðis skal limaskapur í meistarafelag ella handverkarafelag vera í lagi. Eisini skal øll lønarútgjalding til útlendingar fara fram yvir føroysku afturhaldsskipanina.
C. Hólgar
Stutt grundgeving: Samstarv millum meistara og virkir er í nógvum førum gagnlig og mennandi fyri føroyskt handverk, men um hetta samstarv verður misnýtt til at sleppa eitt nú útlendsum meistarum framat, har ætlanin var at føroysk arbeiðsmegi skuldi nýtast, stríðir slíkt samstarv til gagns fyri limirnar verður henda fyriskipan at galda har talan er um hólgar (strámenn).
§ 1 Hólgi (strámaður) er hann, ið vegna annan leggur navn til tað arbeiði, ið ein annar ger.
§ 2 Um limur í einum heimafelagi ætlar at gerast hólgi fyri annan, skal hann boða heimafelagi sínum frá hesum, áður enn hann ger slíka avtalu, við grundgeving, hví hann ger slíka.
§ 3 Heimafelagið skal í slíkum føri gera limi sínum greitt, hvat hetta inniber og kann nokta limi sínum at gera slíka avtalu.
§ 4 Um heimafelag noktar limi at gera slíka avtalu, kann avgerðin kærast til FHMF, hvørs avgerð er endalig.
§ 5 Avgerð samb. Grein 3 ávikavist grein 4 skal takast innan eina viku.
D. Sunnu- og halgidagsarbeiði
Stutt grundgeving: tað er góð gomul føroysk siðvenja , at ikki verður arbeitt sunnu- og halgidagar, uttan í serstøkum førum, har tað av eini ella aðrari grund er neyðugt. Tá ið nógv útlendsk arbeiðsmegi í 80’ unum kom til Føroya, gjørdist tað vanligt millum serliga útlendsku arbeiðstakararnar at arbeiða sunnu-og halgidagar og avlagaði hetta fyri ein part kappingarførið serliga hvat tíðarfreistum viðvíkti millum útlendsku og føroysku arbeiðstakararnar. Fyri at fyribyrgja slíkari ósunnari kapping verður henda fyriskipan at galda viðvíkjandi arbeiði sunnu- og halgidagar:
§ 1 Arbeiðstíðin eigur at verða sum ásett í lønarsáttmálanum millum FHF og FHMF.
§ 2 Er neyðugt við arbeiði uttan fyri vanligu arbeiðstíðina eigur hetta at gerast uttanfyri vanligu arbeiðstíðina gerandisdagar.
§ 3 Loyvt er ikki limum uttan grund at arbeiða sunnu- og halgidagar. Verður hetta gjørt, hevur heimafelagið rætt til, um tað biðir um tað, at fáa skrivliga grundgeving fyri, hví ið arbeitt verður.
§ 4 Er neyðugt við áhaldandi sunnu- og halgidagsarbeiði, skal limurin biðja um skrivligt loyvi til tað frá heimafelagi sínum.
E. Limaskapur
Stutt grundgeving: Tað átti ikki at verið nakar ivi um, í hvørjum handsverksmeistarafelagi ein handverksmeistari ella eitt handverksvirki eigur at vera limur. Men trupulleiki hevur tikið seg upp hesum viðvíkjandi við tað, at tað eru meistarar, ið ikki vilja í tað felagið, teir eiga heima í, men heldur vilja fara í eitt annað meistarafelag. Fyri at forða slíkari ósemju, verður henda fyriskipan sett í gildi:
§ 1 Ávíst felagsøki hoyrir til hvørt limafelag í FHMF.
§ 2 Limafelag tekur bara upp sum lim handverksmeistara, sum býr í felagsøkinum, ella skrásett handverksvirki, sum hevur heimstað í felagsøkinum.
§ 3 Felagsøkini eru:
Norðoyggjar: Meistarafelagið í Klaksvík
Eysturoy: Eysturoyar Handverksmeistarafelag
Vágoy: Vága Handverksmeistarafelag
Streymoy & Sandoy: Havnar Handverksmeistarafelag
Suðuroy, norðara helvt: Tvøroyar Meistarafelag
Suðuroy, sunnara helvt: Vágs Handverksmeistarafelag.
§ 4 Heimstaðurin hjá skrásetta virkinum er har, sum virkið hevur sítt høvuðsvirksemi.


text:
Val-lyftir, vit ynskja at fremja í framtíðini
-At fiskivinnan verður tryggja betri, tryggari og varðandi karmar.
-At skapa eitt trygt, fjøltáttað og búðskapartrygt samfelag.
-Lægrið skatt til miðal og láginntøkurnar- meir pening til ALT fólkið. Halda fast um flatskattin.
-Tryggja vinnuni betri kor og karmar at virka undir- har øll sum ynskja at reka egna fyritøku skula hava ein møguleika.
-At familja fær bestu livikorini, og verður sett í hásætið, tí hon er grundvøllurin í okkara samfelag.
-At tey veikastu í okkara samfelag, fáa betri møguleikar til hjálp, arbeiðs-inntøku møguleikar, soleiðis at trivnaðurin hjá teimum verður betri. Stuðulin til KRIS hækkar.
-Eitt Heilsuverk, við hágóðsku veitingum og tryggleika fyri allar landsins borgarar.
- Styrkja um heilsuveitingar, og veita meira stuðul til heilsufremjandi átøk og - ítróttin.
-Nýskipan av orkupolitikki, - bíligari grøna orku til føroyska húsarhaldið.
- Skúli og útbúgvingar møguleikarnir gerðast betri, so at okkara ungdómur hevur bestu umstøður, sum vit kunna hugsa okkum. At Fróðskaparsetrið verður ment, saman við einum kommandi granskingardepli.
- Barsilstíðin skal hækkast upp til eitt ár.
- At vit stuðla mentanarvirkseminum, og geva teimum skapandi fólkunum góðar møguleikar at menna sítt yrkið.
-At tey eldru fáa betri inntøku møguleikar, og at skattaloftið verður hækkað, so at tað skal loysa seg at arbeiða. Eisini skula vit hava aðrar hjúnarbandsrevsingar skula vekk hjá teimum eldru, tá tað snýr seg um inntøku.
- Uttanríkis avtalur skula betrast til frama fyri vinnuna. Fríhandil við ES á øllum fiskavørum.
-Útisiglarir og arbeiðsfólk uttanlanda fáa loyst allar trupuleikar viðvíkjandi pensjónum og skatti.
-Heimaflotin skal nú raðfestast. Her muga øll hugsandi ráð roynast til at bøta um livikorini hjá flotanum.
-Fiskimenn, fáa hækka minstaforvinningin munandi.
-Fiskimenn og vinnurekandi eiga eisini at fáa tryggari kor, tá tey gerðast óarbeiðsfør.
-Sjálvstýriskósin skal aftur á breddan. Her í Føroyum skula vit ráða. Vit skula gerðast sjálvbjargin, tí tað megna vit, - framá Føroyar.
Jógvan Kristin Olsen
Valevni Fólkafloksins


text:
Tíðindi
10. august 2018
Ferð eftir ferð hevur Lærarafelagið ført fram, at vit útbúgva ov nógvar lærarar í mun til tørvin. Og at hetta er óskynsamt, tí orkan í staðin kundi verið brúkt til eftir- og ískoytisútbúgvingar. Uppáhaldið hava vit m.a. bygt á kanningar millum nýútbúnar lærarar um, hvussu tað gongst at fáa starv. Allar ábendingar eru um, at tað er trupult at fáa starv og nærum ógjørligt at fáa fast starv í bræði. Vit vita eisini, at talið av umsóknum til størv í fólkaskúlunum kring landið er vaksið munandi og, serliga í miðstaðarøkinum, langt út um talið av leysum størvum. Tíðin, tá ið læraraútbúgving merkti tað sama sum lærarastarv, er langt síðan farin.
Í búskaparfrágreiðingini á vári 2016 eru tættir í búskapinum, sum ikki áður hava verið lýstir. Ein av hesum er nýggj vitan um føroyska arbeiðs- og útbúgvingarmarknaðin. T.d. eru tøl fyri útbúgvingarval og útbúgvingarstøðu føroyinga millum 18 og 67 ár í 2014. Og hetta er sjálvandi av áhuga.
Um fólkaskúlalærarar verður sagt, at 876 hava fólkaskúlalæraraútbúgving, og at 242 eru undir útbúgving. Av hesum eru 299 lærarar 57 ár +, og hesi fara sostatt úr starvi komandi 10 árini. Tá ið tey, sum eru undir útbúgving, skulu avloysa tey, sum fara úr starvi, so sigur ein støddfrøðiliga lýtaleys útrokning, at vit fara at mangla ein fjórðings lærara fyri hvønn lærara, sum fer frá við eftirløn. Lærarafelagið gjørdi beinanvegin vart við, at hóast støddfrøðin var í lagi, so samsvaraði hetta ikki við okkara eygleiðingar og tøl, og at her vóru nógv atlit, sum ikki vóru tikin. Men tá ið Búskaparráðið hevði talað, so var ringt at koma afturumaftur. Og so varð søgan gloymd.
Tó, á ársfundinum hjá ALS fyrst í juni í ár vísti Magni á Deild Olsen, stjóri, á, at tað ikki er samsvar millum tað, sum føroyingar útbúgva seg til, og tað, sum arbeiðsmarknaðinum tørvar. Hann tók fólkaskúlalærarar sum dømi og segði seg vera fullvísan í, at vit útbúgva lærarar til arbeiðsloysi. Og tað eru nýggir tónar. Ein av høvuðsuppgávunum hjá ALS er júst at fylgja við, hvussu arbeiðsmarknaðurin háttar sær, og tí er lítið at ivast í, at teirra metingar eru væl betur grundaðar enn skotið hjá Búskaparráðnum á sinni.
Og útsøgnin hjá ALS-stjóranum samsvarar eisini betur við tølini, sum Lærarafelagið situr inni við. Tí meðan Búskaparráðið segði, at 30 lærarar fara frá um árið, so vísa útrokningar hjá Lærarafelagnum, at talið liggur um 17. Enn eru um 100 tænastumenn í fólkaskúlanum, og teimum stendur í boði at fara frá við eftirløn, tá ið teir eru millum 60 og 67 ár. Hesum møguleika taka nógvir lærarar av, og tað hevur við sær, at tá ið 30 lærarar fylla 67, so er hugsandi, at helvtin longu farin frá við eftirløn. So har verða ikki so nógv størv leys. Hinvegin hava sáttmálasettir lærarar ikki møguleika at fara úr starvi, fyrr enn teir fylla 67. Tann bólkurin flytur seg nú uppeftir, og miðalaldurin á lærarunum hækkar. Og tað ger tað ikki rúmsáttari hjá nýútbúnum lærarum.
Tað er hvørki ynskiligt ella skilagott, at neyv stýring er ímillum útboðið av útbúgvingum og tørvin á arbeiðsmegi, hugurin eigur at dríva verkið. Men tað er heldur ikki skilagott at lata [KP1] ungdóm halda at størv hanga á trøunum, serliga ikki, tá ið tað ikki passar. Fyri fólkaskúlan kundi orkan verið brúkt betur enn at útbúgva lærarar í óvissu.
Oddagrein eftir Herálv Jacobsen, formann í Føroya Lærarafelag.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Eykaaðalfundur í Eik Banka P/F25-11-2013
Innkalling til eykaaðalfund
Flytingar á kontu í øðrum peningastovni sama dag07-11-2013
Nú ber til at gera flytingar til kontur í øðrum peningastovnum, soleiðis at móttakarin hevur peningin á síni kontu sama dag, sum flutt verður
Nýggja eftirlønarlógin04-11-2013
1. januar 2014 kemur nýggj lóg um eftirlønarsamansparing í gildi. Nýggja eftirlønarlógin ásetir, at allir løntakarar í aldrinum 21 til 60 ár, skulu hava eina eftirlønarsamansparing í peningastovni ella hjá lívstryggingarfelag. Lógin ávirkar eisini persónar, sum longu hava kapital- og lutapensjónsuppsparing, og arbeiðsgevarar, ið flyta starvsfólkum sínum løn og eftirløn. Ein broyting er, at tað eftir ársskiftið ikki fer at bera til at gjalda inn á verandi kapital- og lutapensjónskontur longur.
Sethúsaprísir 2. ársfj. 201301-10-2013
Dagført yvirlit yvir gongdina á sethúsamarknaðinum er nú tøkt
Sjey hava lokið útbúgving, og sjey nýggir næmingar eru byrjaðir30-09-2013
Aftur í ár eru nýggir næmingar farnir undir tvey ára lærutíð í Eik, samstundis sum onnur hava fingið prógv upp á lokna útbúgving


text:
Joan Cusack
Joan Cusack (fødd 11. oktober 1962) er amerikanskur sjónleikari. Hon var fødd í New York City sum nummar tvey av fimm børnum. Hon vaks upp í Evanston, Illinois. Hon er blivin tilnevnd til Oscar-virðislønina fyri besta kvinnuliga hjáleiklutin, fyri leiklutir hennara í filmunum Working Girl og In & Out, harafturat fekk hon eina Golden Globe tilnevning fyri sín leiklut í síðstnevnda filminum. Hon hevur spælt við í øðrum filmum sum t.d. Addams Family Values, Broadcast News, Stars and Bars, Married to the Mob, Say Anything..., Arlington Road, Runaway Bride, School of Rock, Toy Story 2 og Toy Story 3.


text:
Stytsta leið til góðan, lættan og lekkran matpakka
Matpakkin.fo er ein netborin bíleggingarskipan sniðgivin til skúlanæmingar og foreldur teirra. Stórur dentur er lagdur á, at hon er løtt at brúka, so tað er einfalt og skjótt at bíleggja matpakkan. Til ber at bíleggja matpakkar antin frá degi til dags ellar fleiri vikur fram. Til ber eisini at bíleggja ymiskar matpakkar. Bílegg ella avlýs innan kl. 07:30 sama dag. Vit trekkja av gjaldskortinum fyri hvørja veiting, dag fyri dag.
Vit leggja dent á, at upplivingin við matpakkanum verður so góð, sum til ber, bíleggingin einføld og skjót, útberingin røtt, og maturin skal vera í lagi. Harafturat verður maturin fluttur í hóskandi pakkitilfari, sum heldur hann kaldan, og við er greitt yvirlit yvir, hvør í flokkinum skal hava mat.
Skuldu trupulleikar stungið seg upp, er ein rís og rós knappur niðast á síðuni, og vit svara beinanvegin og gera okkara ítasta at loysa hesar trupulleikar skjótast gjørligt.
Matpakkin.fo ger nýggjar og lekkrar matpakkar, sum næmingunum dámar, fyri góðar prísir. Maturin verður gjørdur í Føroyum og smurdur og pakkaður sama dag, sum hann skal etast. Nýggir og lekkrir matpakkar til skúlan hjá tínum barni fyri matarsteðgin hvønn dag.
Stórt úrval av tvíflísum, salatum, sushi og mangt annað allar fimm skúladagarnar.


text:
Orð: Bernhard Severin Ingemann
Týtt: Jákup Dahl
1. Tín miskunn, o Guð, er sum himinin há,
tín trúfesti røkkur til skýggja,
tín dýrd er um allan heimin at sjá,
tín kærleikssól lýsir til bíggja.
2. Sum fastbygda fjallið er rættvísi tín,
sum havdýpið ráð títt og dómar,
tú bønirnar hoyrir, ið leita til tín,
tín hátign og dýrd um oss ljómar.
3. So víða sum menniskjan byggir sær ból,
tín náði og miskunn man vaka,
tín vernd er trygg eins og veingjanna skjól,
hjá tær okkum einki kann saka.
4. Tú sálirnar frelsir, tú fagnar hvørt kind,
hvørt kykt, her á fold dregur anda;
hjá tær er lívsins hin æviga lind,
sum ljósborgir glitrandi randa.


text:
Cruise til Íslands 22. oktobur
Tit hava hálvtannað samdøgur at uppliva eystursíðuna av Íslandi. Bilin kunnu tit hava við fyri einans kr. 499. Góður møguleiki er at fara biltúr til nærmastu grannabygdirnar, gongutúr í nærumhvørvinum ella ein túr til Mývatn, ið liggur umleið 2 1/2 tíma frá Seyðisfirði, har tit m.a. kunnu vitja heilsu- og náttúrubaðardepilin Jarðbøðin.
Á eystursíðuni kunnu tit eisini síggja støð, har kendir filmar og seriur, so sum 'Game of Thrones', 'James Bond', 'Lord of the Rings' og 'Oblivion', eru upptiknir. Sí Ben Stiller skateboarda í Seyðisfjørði her, og sí Tom Cruise tosa um filmin Oblivion her.
Til ber eisini at fara ein túr til Eskifjørðin, ið er ein tíma við bili frá Seyðisfirði. Har er góður møguleiki at njóta svimjihylin, sum hevur hitapottar og rutsjubana.
Við í prísinum er eisini ein kvøldarbuffet mánakvøld.


text:
Fyrsta tiltakið í mentanarvikuni verður longu í kvøld. Jóhanna Petersen og Jóhanna Troest hava í nógv ár havt úr at gera við at undirvísa í fimleiki á Skálafjørðinum, men hóskvøldið 18. oktober undirvísa tær í heilt øðrum kynstrum, nevniliga í løttum Line Dansum frá kl. 20.00 til 21.30 í Hæddini í Saltangará
Aftaná verður kaffi. Øll eru hjartaliga vælkomin.
Tilmelding á tel. 223058 ella 217572.
18.10.2012
Line Dans – Kafé í Hæddini
Fyrsta tiltakið í mentanarvikuni verður longu í kvøld. Jóhanna Petersen og Jóhanna Troest hava í nógv ár havt úr at gera við at undirvísa í fimleiki á Skálafjørðinum, men hóskvøldið 18. oktober undirvísa tær í heilt øðrum kynstrum, nevniliga í løttum Line Dansum frá kl. 20.00 til 21.30 í Hæddini í Saltangará


text:
Navn: The Interview
Àr: 2014
Genre: Komedia
Tað gekk runt sum eldur, tá Sony avgjørdi at taka the Interview úr øllum biografum, eftir hóttanir um eina endurtøku av 11. Septembur 2001, frá hakkara bólkinum “Guardians of Peace”. Game of Thrones rithøvundurin, George R. R. Martin, vildi vísa filmin í sínum egna heimi og bjóða fólki inn, tí hann fann seg ikki í avgerðini hjá Sony. Tað fór so langt at sjálvur amerikanski forsetin, Barrack Obama, kom við einari útmelding um avgerðina hjá Sony.
Tí var tað til stóran lætta hjá nógvum, tá Sony avgjørdi at geva the Interview út tann 24. Desembur, bæði digitalt og í útvaldum biografum. Nógva umtalan hevur ikki gjørt filminum mein, men tvørturímóti streyma fólk nú í biografar at hyggja eftir filminum, og tey ið ikki kunnu síggja hann í biografi, hava leigað hann á seetheinterview.com. Ì gjárkvøldið setti eg meg væl til rættis í sofuna, at hyggja eftir mest umtalaða filminum í heiminum í løtuni.
Verturin í kjaksendingini Skylark Tonight, Dave Skylark(James Franco) og produsari/vinmaður hansara, Aaron Rapaport(Seth Rogen), senda tey nýggjastu tíðindini innan celebrity slatur. Tað býður Aaron ímóti, tá hann heldur vil útvarpa tíðindi av størri týdningi. Teir báðir fáa blóð uppá tonnina, tá teir lesa, at leiðarin í Norður Korea, Kim Jong-Un, elskar kjaksending teirra. Tá tað eydnast teimum at bóka eina samrøðu við Kim Jong-Un, mugu teir fyrireika seg at ferðast til Norður Korea. Àðrenn teir fara avstað, verða teir tiknir inn av CIA, ið vil hava Dave at myrða Kim Jong-Un.
The Interview er akkurát tað tú heldur hann er, um tú kennir filmar sum Seth Rogen og James Franco hava gjørt fammanundan. Ein kann bara fyristilla sær hvussu skeivur Seth Rogen var, tá hann fann uppá hesa søguna. Uttanum søguna, er filmurin fyri tað mesta fyltur við skemti um kynspartar og løgnar luktir.
Stemningurin millum Franco og Rogen er sterkur. Teir hava báðir eina kemi, ið tekur hyggjaran væl gjøgnum allan filmin. Við einari longd uppá næstan tveir tímar fær ein smílibondini væl og virðiliga strekt.
Tað kann ikki gerast annað enn at flenna eftir mátanum Norður Korea hevur reagerað uppá filmin. Ein flatur skemtifilmur, ið fær hakkarar at koma við tómum hóttanum um bumbukríggj og øðrum, er møguliga nakað av tí besta við hesum filminum. Tað ger hann bert meiri stuttligan, tá tú hyggur eftir honum.
Eg gevi filminum:
Um tú vil síggja meir av tí sama, fari eg at viðmæla This is the End, Pineapple Express, 40 Year Old Virgin og Superbad.
Hevur tú hug at síggja eitt av fyrstu samstørvunum millum Seth Rogen og James Franco, kanst tú hyggja eftir seriuni Freaks & Geeks.


text:
Eg ætlaði mær at skriva eitt ummæli av hesum filminum, so skjótt, sum eg hevði sæð hann. Who am I kidding? Kanska um tað var nakað over the top at skriva um, hevði eg lopið til tastaturið, men líkamikið.
Klovn serian byrjaði fyri tíggju árum síðan. Fyrri filmurin kom út fyri fimm árum síðan. Tað eru nøkur ár við nógvum óbehagiligum og stuttligum løtum. Klovn gjørdi Frank og Casper verðinskendar. Hvar eru vit so nú? Fimm ár uttan Klovn. Tað eru eisini fimm long ár at gera eina nýggja stuttliga søgu, sum kann gera okkum reyð í andlitinum av teirra atburði.
Innihald
Frank og Casper eru spakuliga vaksnir frá hvørjum øðrum. Tað eru fimm ár liðin síðan vit sóu teir seinast. Frank er blivin familjumaður, meðan Casper er blivin skyldur. Casper er byrjaður at føla seg uttanfyri, tí Frank aldrin hevur tíð til hann. Tí tekur Casper eina skjóta avgerð, at flyta til USA, har hann vil byrja sítt lív á nýggjum. Hetta ger Frank keddan, men hann fær onki gjørt við tað. Tá Frank ein dag lesur biografiina, ið teir báðir skuldu geva út saman, ger hann av at fara til USA eftir Casper, tí hann saknar sín besta vin. Tað er her, ið alt byrjar at ganga heilt galið.
Samandráttur
Klovn Forever minnir nógv um the Hangover 2. Tann fyrsti var stuttligur, men so bleiv tað eisini ov nógv, at royna at toppa fyrsta filmin. Tað er akkurát sama følilsi eg siti við aftaná Klovn Forever. Filmurin følist sum hann er í skundi, og góða gamla kemiin, ið var millum Frank og Casper, er næstan vekk. Tað vóru løtur, ið vóru stuttligar, men tær vóru alt ov fáar. Frank uppførir seg tápuligt og ger seg fyri skommum, meðan Casper roynir at sleppa av við hann og roynir at spæla kul fyri sínum nýggju vinum í amerika. Samanumtikið eru tað Frank og Casper, sum renna naknir runt. Tað kann ikki vera stuttligt allatíð. Batman Forever er stuttligari, og tað skal eitast at vera ein action filmur. Tann filmurin hevði hóast alt Val Kilmer Batman við brysvortum á draktini.
Klovn Forever fær 2/6 sofum. Eftirsum okkurt var stuttligt:
Um tú hevur hug at síggja nakað líknandi, fari eg at viðmæla Curb Your Enthusiasm. Tað er Larry David, ið gjørdi Seinfeld saman við Jerry Seinfeld. Annars ber altíð til at hyggja eftir Klovn seriuni og fyrra filminum aftur.


text:
19. Okt 2018
Høgni Hoydal, fiskimálaráðharri, hevur í vikuni verið á altjóða ráðstevnu um kriminalitet í fiskivinnuni. Á ráðstevnuni, sum var í ST-býnum í Norðhavnini í Keypmannahavn,...
19. Okt 2018
Garnaskipið Oknin landar á Toftum, teir hava góð 20.000 pund, meginparturin er svartkalvi.Oknin byrjaði túrin 14. oktober, teir hava roynt eystanfyri.OKNINFD 543 -...
19. Okt 2018
Smábátar selja 10.200 pund á Fiskamarknaðinum.Trýst á avreiðingarstøðini fyri at síggja avreiðingarnar.GÓLVSØLU YVIRLITSølur 19-10-2018 Søla Nr. 102525 ...
19. Okt 2018
Bátarnir Glúpur, Líðhamar, Hellisfossur og Stakkavík selja á Fiskamarknaðinum, teir hava úr 2.100 uppí 5.500 pund.Trýst á bátarnar fyri at síggja avreiðingarseðlarnar.GLÚPUR - (...
19. Okt 2018
Fyri løtu síðan kom línuskipið Sandshavið pressandi inn úr Vágahavinum - vit tóku hesar myndirnar. ...
18. Okt 2018
Ruth hevur henda túrin roynt eftir sild í Norðsjónum, og fór at sigla í nátt. Ruth skal landa í týska býnum Rugen.Ruth hevur henda túrin...
18. Okt 2018
So eydnaðist tað! Dreingirnari á U 17 lansliðnum vunnu fyri løtu síðani Bronsuna íaltjóða Norðurevropisku kappingini í flogbólti – NEVZA...
18. Okt 2018
Hagstovan: Innflutningurin og útflutningurin eru dagførd til og við august 2018. Í hagtalsgrunninum eru útgreinaði hagtøl um inn- og útflutningin at finna her. ...
18. Okt 2018
Menniskjan ovurtroytir náttúruna við fíggjarligum vinningi fyri eyga. Hetta má steðgast. Um vit skulu betra um umhvørvistrupulleikarnar, sum eru í heiminum í...
18. Okt 2018
Týsdagin 23. oktober verður eitt nýbrot innan føroyskan skúlaskap lagt fram. Talan er um spildurnýtt føroyskt eftirmetingartilfar, sum skal hjálpa lærarum í 1. og...
18. Okt 2018
Síðstu dagarnar hevur verið nógvfokuseraðuppá grøna orku. Politikarar eru spurdir, um teir fara at keypa nýggjan bil við grønari orku. Eg kann her upplýsa,...
18. Okt 2018
Hóast at føroyska U 17 landsliðið hjá gentumvann 1. settið móti Noreg í bronsudystinum í morgun, so megnaði liðið ikki at halda fast í...
18. Okt 2018
Bakur og Stelkur landa í Runavík, teir hava tilsamans 160.000 pund, meginparturin er upsi.Teir hava verið úti í 6 dag og hava roynt eystanfyri.BAKUR...
18. Okt 2018
5 bátar selja á Fiskamarknaðinum, teir hava aftur havt góðan fiskiskap í nátt, teir høvdu meira enn 10.000 pund.Sí avreiðingarseðlarnar við at trýsta á...
18. Okt 2018
Túgvusteinur landar 25.000 pund til Barðið í Havn, meginparturin er svartkalvi.Teir hava roynt vestanfyri og byrjaðu túrin 15. oktober.TÚGVUSTEINURVN 86 - (1859)...
18. Okt 2018
Føroysku U 17 landsliðini hjá gentum og dreingjum skulu í morgun kappast um bronsuna í altjóða Norðurevropisku kappingini í flogbólti – NEVZA - sum í...
17. Okt 2018
Sending nummar 20 hjá Vága Útvarp: Sonni Jacobsen fortelur úr Sørvágs søgu, hvar navnið kemur frá, fornmimmir í Sørvági og mangt annað. Annar partur...
17. Okt 2018
Eftir sigrar á Svøríki og Onglandi mátti føroyska U 17 landsliðið lúta fyri Noreg í hálvfinalunií altjóða Norðurevropisku kappingini í flogbólti – NEVZA -...
17. Okt 2018
Hugurin at hugsa nýtt og kappast er stórur í Vestmanna. Í dag hevur Framsókn vitjað fyritøkurnar Vest Pack, Røkt og Vestmanna Fiskavirki,...
17. Okt 2018
Ársins seinna stuðulsumfar til film er nú avgreitt. Inn komu 25 umsóknir, og landsstýriskvinnan í mentamálum, Rigmor Dam, letur stuðul til 13 av umsóknunum....
17. Okt 2018
§52a-fyrispurningur til Sirið Stenberg, landsstýriskvinnu í umhvørvismálum 1. Hví tekur tað matrikulstovuni so langa tíð at gera vanlig frábýti og...
17. Okt 2018
Í dag 17. oktober eru 80 ár síðan hendan bygdamyndin varð borin í heim.Heini er útbúgvin stýrimaður og sigldi í fleiri ár við fiskiskipum,...
17. Okt 2018
SSL: Vegna óhapp á sprinklaraskipanina umborð á Smyrli verða túrarnir av Havnini í kvøld kl. 21.15 og av Krambatanga í morgin kl. 6:00 ikki...
17. Okt 2018
Norðingur kemur á Kollafjørð seinnapartin við 770 tonsum av sild, sum teir skulu landa til Faroe Pelagic í Kollafirði.Teir hava fiskað í føroyskum sjógvi...
17. Okt 2018
Jupiter, sum hevur verið á sildaveiðu í føroyskum sjógvi norðanfyri, kom á Havnina fyrrapartin, tí okkurt viðlíkahaldsarbeiðið skal geras har.Teir hava 600 tons av...
17. Okt 2018
Høgaberg, Tummas T. og Borgarin koma heim undan óveðrinum, teir hava roynt eftir makreli í norskum sjógvi, men óveðrið tarnaði fiskiskapinum so mikið, at...
17. Okt 2018
Partrolararnir Eysturbúgvin og Vesturbúgvin landa til Pelagos í Fuglafirði. Teir hava roynt norðast í føroyskum sjógvi, teir hava tilsamans umleið 200 tons. ...
17. Okt 2018
Enniberg fór úr Føroym 5. Sept til Vesturgrøndlands. á svartkalvaveiðu, eftir at kvotan, sum var 100 tons, var uppfiskað, fóru teir á kongafiskaveiðu í Neafc...
17. Okt 2018
Føroyska U 17 landsliðið hjá gentumvann í morgun fjórðingsfinaluna ímóti Íslandi 3-1 íaltjóða Norðurevropisku kappingini í flogbólti – NEVZA - sum í hesum døgum er...
17. Okt 2018
Nú er Savnsfagnaður á Tjóðsavninum og húsið er fult av spentum og forvitnum børnum og familjum teirraKom innar og uppliv spennandi framsýningina, granskarasøgur, barnasjónleik,...
17. Okt 2018
Magnus Heinason og tríggir smábátar selja á Fiskamarknaðinum.GÓLVSØLU YVIRLITSølur 17-10-2018 Søla Nr. 102523 ...
16. Okt 2018
Um 16:30 tíðina í dag kom Akraberg á Fuglafjørð, og hevði hann nú skift reyða litin út við svartan lit.Akraberg hevur verið til høvuðsumvælingar í...
16. Okt 2018
FSF: Talan var um eitt sera sterkt danskt U21-landslið, sum á Ålborg Stadion vann 3-0 á Føroyum. Men sum úrslitini í bólkinum...
16. Okt 2018
Føroyska U 17 landsliðið hjá gentum hava í kvøld vunnið 3-1 á Onglandi við settunum 25-18, 15-25, 25-23 og 25-21. Hetta var...
16. Okt 2018
Framsókn vitjaði í dag fyritøkur í Norður Eysturoy. Flokkurin hitti fyritøkur innan el-innlegging, maskintøkni og fiskaframleiðslu.ETV í Norðragøtu framleiðir el-talvur til føroyska marknaðin. Fyritøkan...
16. Okt 2018
ABC vikan er nú farin aftur um bak. Í ABC vikuni, ið var t. 8. - 14. oktober, vóru fimm filmar kunngjørdir og fleiri...
16. Okt 2018
Føroyska U 17 landsliðið hjá dreingjum heldur árfram við sigurskósini og vunnu í dag 3 – 0 á Onglandi í altjóða Norðurevropisku kappingini í...
16. Okt 2018
Í gjár vitjaði Framsókn fyritøkur í Vágum. Flokkurin vitjaði vinnur innan laks, vindeygu og el-innlegging. Á vitjanunum greiddu stjórarnir frá virkseminum, og Framsókn fekk...
16. Okt 2018
LV.fo:KOYRILÍKINDIKlaksvík, Gerðabøur - kl. 16:05 Hvassur vindur, í hvirlunum upp til 28 m/sSyðradalur - kl. 16:03 Hvassur vindur, í hvirlunum upp til 29 m/sGjáarskarð -...
16. Okt 2018
Komur: DAGUR TÍÐ ...
16. Okt 2018
Hoyrdi, at tú skuldi á fund íkvøld í Vágum. Helt, at neyðugt var at gera vart við, at tú nú ert komin...
16. Okt 2018
16. okt: Avlýsing leið 701Fyri veður koyrir leið 701 ikki meir í dag.Galdandi fyri:701 Fámjin - Tvøroyri - Sandvík16. okt: Avlýsing leið 66Fyri veður siglir...


text:
Lesarin skrivar
Ergidalur má ikki leggjast undir vatn
Ergidalur, har fornleivdir eru funnar eftir búsetingum frá víkingatíðini, skal eftir ætlan gerast til pumpuverk hjá SEV. Uppmátingar eru gjørdar, og ætlanirnar vóru lagdar fram á almennum kunningarfundi í Hovi í farnu viku. Men søgan og náttúran í Ergidali er serstøk, og friðingarmyndugleikar áttu at tala fyri, at Ergidalur fær frið. Friðingarmyndugleikarnir eru nemliga teir […]
Suðuroyingar bíða í spenningi eftir almennum íløgum!
LEIÐARIN: Nú búskapurin norðanfjørðs, serliga kring miðstaðarøkið kókar yvir, og landið skal gera umraðfestingar og útseta íløgur, so bíða suðuroyingar í stórum spenningi eftir at fleiri almennar íløgur sjálvsagt verða fluttar til Suðuroyar.
Lýsing
Komandi tiltøk
Vevkameraðir í Suðuroynni
Lýsing
Veðrið frá Windy.com
Tekstlýsingar
Suðringar treff á Hotel Føroyum
Vikuskiftið 26. og 27. oktober er “Suðringa Treffið” á Hotel Føroyum har almennur dansur verður á Hotellinum leygarkvøldið 27. oktober við dansbandorkestrinum “Sunrise”.
Fráfaringarmóttøka fyri Maud Benjardøgg
Eftir 38 ár sum lærari í Vágs Skúla hevur Maud Benjardøgg gjørt av at fara frá fyri aldur.
Poul F. 120 ár – stór konsert í Norðurlandahúsinum
Sunnudagin 18. november hevði Pól F. Joensen – Hargaskaldið – fylt 120 ár. Hendan dagin verður forkunnug konsert í Norðurlandahúsinum, har fólksligi trubadururin Hanus G. Johansen, saman við øðrum tónleikarum, fer at spæla bæði nýggj og gomul løg til yrkingar hjá Pól F.
Størv
Fastur avloysari til Telebúðina á Tvøroyri
Hevur søla, tøkni og góð kundatænasta tín áhuga? So kanst tú gerast partur av dugnaliga sølutoyminum í Telebúðini á Tvøroyri. Vit hava tørv á einum føstum avloysara at byrja skjótast tilber. Starvið sum søluráðgevi hjá Føroya Tele fevnir í stóran mun um ráðgeving, sølu av vørum og tænastum, uppseting av tøkni fyri kundan umframt alt […]
Maskinsmiðjulærlingur til smiðjuna í Øravík
Landsverk søkir ágrýtnan og álítandi maskinsmiðjulærling til smiðjuna í Øravík at byrja skjótast til ber.
Søkt verður eftir einum dugnaligum avloysara til kommunalu dagrøktina í Sumbiar kommunu
Vit hava tørv á avloysarum sum kunnu traðka til, tá dagrøktarir hava frí ella feriu, og tá sjúka er. Tað er í hesum ógvuliga umráðandi, at avloysarin er tøkur tá tørvur er á tí, og at viðkomandi hevur góðar umstøður at taka ímóti børnum í egnum heimi. Dagrøktarir í Sumbiar kommunu ansa børnum heima fyrrapart […]


text:
Mánadagin 18. des. eru flokslærararnir saman við sínum flokkum. Flokslærararnir kunna sínar flokkar um hetta seinni.
Týsdagin 19. des. verður jólatræ í høllini kl. 17:00
Foreldur og avvarandi eru vælkomin við. Eingin skúlagongd er týsdagin.
Mikudagin 20. des. verður kirkjugongd við Ingu P. Dam kl. 9:00
Foreldur og avvarandi eru vælkomin við. Eftir kirkjugongdina fáa 7. – 10. flokkarnir støðumet í flokshølunum, og hinir flokkarnir hava jólafrí.
Frítíðarskúlin letur upp kl. 11:30 hesar dagarnar.
Skúlagongdin byrjar aftur mikudagin 3. januar.


text:
René, vegaformaður
Mítt arbeiðsøki er sera breitt
Eg eri maskinførari á deildini fyri infrakervi í Suðuroy og havi arbeitt her síðani 1996, men longu sum 14 ára gamal plagdi eg at hjálpa abba mínum á Sumbiarvegnum.
Eitt starv í vegahaldinum á Landsverki er sera breitt og fevnir um alt frá at sláa prestar niður, seta skelti upp, autoverju, grava veitir, viðlíkahalda tunlar til at salta og grava kava. Eingin vetrardagur er líka, og ofta veit eg ikki, hvat dagurin hevur at bjóða, tá eg møti til arbeiðis. Júst hetta, teir góðu starvsfelagarnir og arbeiðsumstøðurnar gera arbeiðið bæði stuttligt og avbjóðandi.
Eg havi nøkur føst øki í Suðuroynni, sum eg havi ábyrgdina av at salta og grava. Tá líkindi eru til hálku, salti eg, og tá tað kavar, fari eg at grava. Vegurin skal vera klárur at koyra eftir, tá fólk skulu við Smyrli. Teir morgnar Smyril siglir tíðliga og veðurlíkindini eru ring, verður tí ofta farið sera tíðliga til arbeiðis. Onkuntíð longu um fýra tíðina. Maskinurnar, ið vit nýta um veturin, eru stórar, og tær eru ikki heilt einfaldar at nýta. Tí gera vit nógv burturúr at fáa góða upplæring í at nýta maskinurnar. Tað er eisini umráðandi at vera staðkendur, tí tú skalt kenna vegirnar og vita, hvussu hann sær út undir kavanum.
Eitt annað, ið er umráðandi, er at vera nærlagdur og tíma at gera sítt arbeiði til lítar. Tú skalt vera tolin og áhaldandi og duga at samstarva og fara við fólki.
Rene Thomsen, maskinførari, deildin fyri infrakervi